Δημητριάδος: «Ενότητα και αγιότητα τα γνωρίσματα των Απ. Πέτρου και Παύλου» - Ο Άρχων\nΔημητριάδος: «Ενότητα και αγιότητα τα γνωρίσματα των Απ. Πέτρου και Παύλου»\nΣτην ομιλία του ο Σεβασμιώτατος αναφέρθηκε στα εκ διαμέτρου αντίθετα γνωρίσματα των δύο Μαθητών: «Ο μεν Πέτρος, ένας απλοϊκός ψαράς, που αξιώθηκε πρώτος να ομολογήσει πίστη στην Θεότητα του Χριστού και αυτή η ομολογία του έγινε η πέτρα πάνω στην οποία στηρίχτηκε το οικοδόμημα της Εκκλησίας. Ο Παύλος, άνθρωπος υψηλής μόρφωσης, νομομαθής, φανατικός ιουδαίος, διώκτης των Χριστιανών. Ήρθε, όμως και γι’ αυτόν η στιγμή της αποκάλυψης του Χριστού και από διώκτης έγινε ο θερμότερος κήρυκας του Ευαγγελίου…». Ο κ. Ιγνάτιος αναφέρθηκε, επίσης, στα δύο κοινά τους ιδιώματα, που καθόρισαν την ζωή της πρώτης Εκκλησίας, με πρώτο την ενότητα: «Μεταξύ τους διαφωνούσαν σε ζητήματα εκκλησιαστικής ζωής. Ο Πέτρος παρέμενε πιστός στον ιουδαϊκό νόμο και επέμενε στην αποδοχή της ιουδαϊκής πίστης και παράδοσης από τους Χριστιανούς. Ο AΠαύλος διακήρυξε την απελευθέρωση από τα δεσμά του Νόμου και έγινε ο κήρυκας της αγάπης και της ελευθερίας, αφού ο Χριστός ενώνει τους πάντες, με μόνη προϋπόθεση την πίστη στο πρόσωπό Του. Η διαφορά των απόψεων απειλούσε την ενότητα της πρώτης Εκκλησίας. Μέσα, όμως, από τον διάλογο της αλήθειας, με τον φωτισμό του Αγίου Πνεύματος, στην πρώτη Αποστολική Σύνοδο άπαντες κατανόησαν την αυθεντικότητα των απόψεων του Παύλου και με πνεύμα ενότητας ξεκίνησαν το έργο του ευαγγελισμού της ανθρωπότητας.\nΤο δεύτερο στοιχείο που τους χαρακτήριζε ήταν η αγιότητα. Έφεραν το ήθος του Χριστού, συνοδευόμενο από το παράδειγμα της ζωής τους. Η αγιότητα τους οδήγησε στο μαρτύριο, που επισφράγισε το Αποστολικό τους έργο. Μαζί άνοιξαν δρόμους και καλούν όλους να ακολουθήσουμε τα ίχνη τους, να γίνουμε μάρτυρες του αποστολικού κηρύγματος της Αναστάσεως και της αλήθειας, που είναι και η αποστολή της Εκκλησίας».\nΟ κ. Ιγνάτιος, τελειώνοντας, παρατήρησε ότι «ζούμε σήμερα σε μια μεταβαλλόμενη εποχή. Είναι απορίας άξιον, πώς, στην σημερινή Ευρώπη, που ανδρώθηκε μέσα στην χριστιανική παράδοση, στην ουσία της οποίας είναι ο σεβασμός στην αξία του ανθρωπίνου προσώπου, χάνονται οι ηθικές αξίες, πώς ευτελίζεται και καταρρέει η έννοια της οικογένειας. Γι’ αυτό, καθήκον μας ιερό είναι να κρατήσουμε τις αξίες μας. Αυτό ζητά από εμάς τους Έλληνες Ορθοδόξους η ηθικώς παραπαίουσα Ευρώπη, για να παραμείνει αληθινά ενωμένη. Είμαστε υπεύθυνοι, οι Ορθόδοξοι, να κρατήσουμε την ενότητα της πίστεως, το ήθος και τις αξίες που απορρέουν από το Ευαγγέλιο και να μαρτυρήσουμε την αλήθεια του, με οποιοδήποτε κόστος, για να κρατήσουμε ζωντανή την ελπίδα σε ολόκληρο τον κόσμο…».\nΝέος Πρεσβύτερος στην Ιερά Μητρόπολη Δημητριάδος (ΦΩΤΟ)\nΜε τα προσφυγόπουλα του Βόλου ο Μητροπολίτης Δημητριάδος (ΦΩΤΟ)


Τεχνολογικό Εκπαιδευτικό Ίδρυμα Δυτικής Μακεδονίας - Πρόσκληση για κατάθεση οικονομικών προσφορών για τη μίσθωση δύο (2) απορριμματοκιβωτίων για τις ανάγκες του ΤΕΙ Δυτ. Μακεδονίας στην Κοζάνη 2018\nΠρόσκληση για κατάθεση οικονομικών προσφορών για τη μίσθωση δύο (2) απορριμματοκιβωτίων για τις ανάγκες του ΤΕΙ Δυτ. Μακεδονίας στην Κοζάνη 2018\nΤο ΤΕΙ Δυτ. Μακεδονίας, βάσει του Ν. 4412/2016, και έπειτα από την Απόφαση Ανάληψης\nΥποχρέωσης με αριθμό 1301/14-12-2017 και ΑΔΑ: ΨΝΝΡ46914Β-ΥΤΛ, προσκαλεί κάθε ενδιαφερόμενο\nνα καταθέσει οικονομική προσφορά για τη μίσθωση δύο (2) απορριμματοκιβωτίων για τις ανάγκες του ΤΕΙ\nΔυτ. Μακεδονίας στην Κοζάνη...


ΤΟ ΠΛΕΥΡΟ ΤΟΥ ΑΔΑΜ / MANZINI ANTONIO\n"Ο υποδιοικητής χαμογέλασε όταν σκέφτηκε την ομοιότητα που ένιωθε ότι υπήρχε ανάμεσα σ' εκείνον και στον ιχνηλάτη σκύλο". Ο Ρόκκο Σκιαβόνε είχε μανία να παρομοιάζει με ζώο κάθε ανθρώπινη φυσιογνωμία που συναντούσε μπροστά του. Περισσότερο όμως από το σέτερ που προκάλεσε τη σκέψη, ο υποδιοικητής θύμιζε μάλλον κυνηγόσκυλο σπινόνε, δασύτριχο, απεριποίητο και όχι ιδιαίτερα κοινωνικό όπως είναι, πάντα όμως πειθαρχημένο στο ένστικτο του κυνηγού. Ο Σκιαβόνε είναι εριστικός μπάτσος, κάθε άλλο παρά άσπιλος και αμόλυντος, από τη Ρώμη και πιο συγκεκριμένα από το Τραστέβερε, με πληγωμένη ψυχή και αθεράπευτες ενοχές. Στην Αόστα που τον έχουν μεταθέσει, θα προτιμούσε να προφυλάσσει από τη βροχή τα αγαπημένα του Clarks και ν' απολαμβάνει τις εφήμερες ερωτικές του σχέσεις παρά ν' αρχίσει άλλη μια έρευνα στις χιονισμένες Άλπεις. Μια γυναίκα, μια σύζυγος που πλησίαζε στο φθινόπωρο της ζωής, βρέθηκε πεθαμένη από την οικιακή βοηθό. Κρεμασμένη από το πολύφωτο ενός δωματίου βυθισμένου στο σκοτάδι. Οι καταστροφές τριγύρω φανερώνουν κλοπή. Ο Ρόκκο δεν πείθεται. Μια σειρά από συμπτώσεις και αποκλίσεις, όπως και το αμφιλεγόμενο πολλών χαρακτήρων, μετατρέπουν σιγά σιγά την εικόνα της ληστείας σε ομιχλώδες τοπίο ανθρώπινου, περιβαλλοντικού και εγκληματικού μυστηρίου. (Από την παρουσίαση στο οπισθόφυλλο του βιβλίου)\nΞενόγλωσσος τίτλος LA COSTOLA DI ADAMO\nΣειρά ΣΥΓΧΡΟΝΗ ΞΕΝΗ ΛΟΓΟΤΕΧΝΙΑ 345\nΚωδικός Πολιτείας 3330-7744\n[04/12/2019] christinakakani. Δείτε όλα τα σχόλια του χρήστη


Καλλιάνος, Καιρός 3-4/12: Ήρθε ο χειμώνας. Τσουχτερό κρύο, πού θα χιονίσει | Enimerwsi\nΚαλλιάνος, Καιρός 3-4/12: Ήρθε ο χειμώνας. Τσουχτερό κρύο, πού θα χιονίσει\nΤι προβλέπει ο Γιάννης Καλιάνος για τον καιρό 3-4/12;Αισθητή έχει γίνει η πτώση της θερμοκρασίας τις τελευταίες ώρες, με το σκηνικό του καιρού να είναι άκρως χειμωνιάτικο.Σύμφωνα με τον μετεωρολόγο Γι…\nΤι προβλέπει ο Γιάννης Καλιάνος για τον καιρό 3-4/12;\nΑισθητή έχει γίνει η πτώση της θερμοκρασίας τις τελευταίες ώρες, με το σκηνικό του καιρού να είναι άκρως χειμωνιάτικο.\nΣύμφωνα με τον μετεωρολόγο Γιάννη Καλλιάνο, η θερμοκρασία αναμένεται να πέσει και άλλο, ενώ θα σημειωθούν χιονοπτώσεις σε περιοχές της Βόρειας Ελλάδας. Ο μετεωρολόγος, σε ανάρτησή του στο Facebook, υποστηρίζει πως έρχεται χειμώνας για 30 ώρες.\nΗ ανάρτηση του Γιάννη Καλλιάνου για τον καιρό\n«Να προετοιμάζεται η Βόρεια Ελλάδα για την πρώτη χιονόπτωση για φέτος! Από την Τρίτη 3/12 το βράδυ θα εισέλθουν ψυχρές αέριες μάζες από τα Βαλκάνια στα βόρεια και θα χιονίσει στα ορεινά και σε αρκετά ημιορεινά της Μακεδονίας και Θράκης.\nΕιδικά σε περιοχές της Κεντρικής Μακεδονίας αλλά και της Ανατολικής Μακεδονίας και Θράκης θα χιονίσει ακόμη και σε χαμηλότερα υψόμετρα από αργά το βράδυ της Τρίτης 3/12 και μέσα στη νύχτα προς την Τετάρτη 4/12.\nΊδιες εκπλήξεις αναμένονται και στους νομούς Έβρου, Ροδόπης, Ξάνθης και ίσως και Καβάλας, δηλαδή πιθανές ενδεχόμενες χιονοπτώσεις ακόμη και σε χαμηλότερα υψόμετρα από τα ημιορεινά (ενδεικτικά πάνω από τα 200-300 μέτρα). Στην υπόλοιπη κεντρική και νότια Ελλάδα το κρύο θα γίνει αισθητό την Τετάρτη 4/12 και θα συνοδεύεται από τοπικές βροχές και χιόνια που περιοριστούν μόνο στα ορεινά.\nΟι άνεμοι από το βράδυ της Τρίτης 3/12 θα ενισχυθούν πολύ στα βόρεια, θα ξυρίζει όπως λέμε και εν συνεχεία οι βοριάδες θα επηρεάσουν και τα υπόλοιπα τμήματα μέσα στην Τετάρτη. Η ένταση των βοριάδων στο Αιγαίο την Τετάρτη 4/12 θα αγγίζει τα 7 μποφόρ και οι ανατολικοί άνεμοι στο Ιόνιο τα 7-8 μποφόρ αντίστοιχα».\nΚολυδάς για καιρό: Οδεύουμε στην κανονικότητα\nΤον καιρό και την πτώση της θερμοκρασίας σχολίασε ο διευθυντής της ΕΜΥ Θοδωρής Κολυδάς\n«Οδεύοντας προς την κανονικότητα. Τα πρώτα μονοψήφια νούμερα μεγίστων θερμοκρασιών σε Φλώρινα και Κοζάνη. Οι πόλεις θα αυξηθούν το επόμενο τριήμερο. Συνολική πτώση, τάξης 8 με 10 βαθμών», έγραψε την Κυριακή και σημείωσε:\n«ΣΤΑΤΙΣΤΙΚΑ Α΄10ΗΜΕΡΟΥ ΔΕΚΕΜΒΡΙΟΥ\nΜΕΣΗ ΜΑΧ ΑΘΗΝΑΣ 14.8\nMeteo: Τσουχτερό το κρύο -Εκανε «βουτιά» η θερμοκρασία\nΚατακόρυφη βουτιά έκανε το θερμόμετρο την Κυριακή και σε αρκετές περιοχές της χώρας η θερμοκρασία έπεσε κάτω από το 0. Στο Βαρικό Φλώρινας άγγιξε τους -4,2, ενώ στο Νευροκόπι τους -3,7. Οπως ανέφερε το meteo, η μεγαλύτερη πτώση θερμοκρασίας, συγκριτικά με το Σάββατο, καταγράφηκε στη δυτική και κεντρική Μακεδονία και τη Θράκη, όπου ο υδράργυρος υποχώρησε έως και 9 βαθμούς Κελσίου.\nΣτη Θεσσαλία και την ανατολική Στερεά η θερμοκρασία έκανε βουτιά 7-8 βαθμούς. Στη Θεσσαλονίκη, τη Φλώρινα, την Ξάνθη, την Κομοτηνή, τον Βόλο και τη Χαλκίδα η θερμοκρασία υποχώρησε κατά 7 βαθμούς Κελσίου, ενώ στο λεκανοπέδιο της Αττικής κατά 5 βαθμούς.\nΜάλιστα, έπεσαν και τα πρώτα χιόνια σε πολλές περιοχές. Χαρακτηριστική η εικόνα από το Νυμφαίο της Φλώρινας, αργά το βράδυ του Σαββάτου, ενώ χιόνι έπεσε και στη Βίγλα Πισοδερίου.\nΟ Γεωργιάδης για την “Αγιά Σοφιά”-“Είναι αισχρό. Έφαγε το χαστούκι στον Έβρο και μας προκαλεί”\n“Just the 2 of us”. Η συγκίνηση της Άσπας και η άγνωστη χειρονομία του Κοκλώνη


8 Συμβουλές για τη φροντίδα του δέρματος στην εμμηνόπαυση - Με Υγεία\n8 Συμβουλές για τη φροντίδα του δέρματος στην εμμηνόπαυση\nΗ φροντίδα του δέρματος κατά την εμμηνόπαυση είναι ένα θέμα που ανησυχεί πολλές γυναίκες. Υπάρχουν πολλά πράγματα που μπορείτε να κάνετε για τη φροντίδα του δέρματος στην εμμηνόπαυση. Προσθέστε τις παρακάτω συμβουλές στην καθημερινή σας περιποίηση και θα μειώσετε πολλές από τις επιπτώσεις που μπορούν να έχουν οι ορμονικές αλλαγές στο δέρμα σας.\nΥπάρχουν πολλά πράγματα που μπορείτε να κάνετε για τη φροντίδα του δέρματος στην εμμηνόπαυση. Παρόλο που τα σημάδια της γήρανσης είναι αναπόφευκτα σε αυτό το στάδιο, η επιπλέον φροντίδα του δέρματος θα καθυστερήσει τη διαδικασία.\nΚαθώς περνάνε τα χρόνια, το δέρμα χάνει την ελαστικότητά του λόγω της μείωσης του κολλαγόνου και της ελαστίνης. Συνεχίζοντας την καθημερινή περιποίηση και διατηρώντας την καλή υγεία, μπορείτε να μειώσετε την ένταση αυτών των επιδράσεων ώστε το δέρμα σας να παραμείνει όμορφο για μεγαλύτερο διάστημα.\nΣτην αγορά θα βρείτε αμέτρητα προϊόντα ομορφιάς που μπορούν να μειώσουν την εμφάνιση των ρυτίδων. Αυτά τα προϊόντα, όμως, δεν έχουν αποτέλεσμα αν δεν φροντίσετε τον εαυτό σας και με άλλους τρόπους. Τι πρέπει, λοιπόν, να κάνετε για τη φροντίδα του δέρματος στην εμμηνόπαυση;\nΔείτε παρακάτω μερικές συμβουλές για το δέρμα.\nΒασικές συμβουλές για τη φροντίδα του δέρματος στην εμμηνόπαυση\nΌταν μια γυναίκα φτάσει στην εμμηνόπαυση, ενεργοποιούνται πολλές σωματικές και συναισθηματικές αλλαγές. Η χειρότερη από όλες είναι η γήρανση του δέρματος. Εξαιτίας της μείωσης του κολλαγόνου και των θηλυκών ορμονών, η εμφάνιση ρυτίδων και σημαδιών αυξάνεται αυτή την περίοδο.\nΕπειδή μειώνεται και η ελαστικότητα του δέρματος αλλά και η παραγωγή φυσικών ελαίων, εμφανίζονται επίσης ψεγάδια και ξηρότητα.\nΤι μπορείτε να κάνετε για να μειώσετε αυτές τις παρενέργειες;\n1. Προστατέψτε το δέρμα σας από τον ήλιο\nΣίγουρα η προστασία από τον ήλιο είναι σημαντική για κάθε ηλικία, ωστόσο κατά τη διάρκεια της εμμηνόπαυσης είναι απαραίτητο να φροντίσετε το δέρμα σας ακόμη περισσότερο. Επειδή οι ιστοί της επιδερμίδας είναι πιο αδύναμοι, η απευθείας έκθεση στον ήλιο θα προκαλέσει ακόμη μεγαλύτερη ζημιά αν δε χρησιμοποιήσετε ένα αντηλιακό καλής ποιότητας.\nΚατά τη διάρκεια της εμμηνόπαυσης τα σημάδια της αφυδάτωσης είναι ακόμη πιο εμφανή λόγω μείωσης ελαίων, που προκαλούνται από τις ορμονικές αλλαγές.\nΓια να αποφύγετε το ξηρό ή ερεθισμένο δέρμα, πρέπει να καταναλώνετε τουλάχιστον 6-8 ποτήρια νερό την ημέρα.\n3. Να τρώτε υγιεινά\nΠολλές γυναίκες κάνουν το λάθος να ακολουθούν μια διατροφή με χαμηλές θερμίδες κατά τη διάρκεια της εμμηνόπαυσης επειδή φοβούνται ότι θα πάρουν κιλά. Αυτές οι δίαιτες, ωστόσο, μπορούν να επηρεάσουν την υγεία αλλά και την ομορφιά σας.\nΕπειδή η έλλειψη θρεπτικών ουσιών θα επηρεάσει άμεσα το δέρμα σας, είναι καλό να επιλέξετε μια υγιεινή και ισορροπημένη διατροφή διατηρώντας όλες τις θρεπτικές ουσίες που χρειάζεστε. Αυτή η διατροφή θα πρέπει να περιέχει πρωτεΐνες, απαραίτητα λιπαρά οξέα και πηγές αντιοξειδωτικών.\n4. Χρησιμοποιήστε προϊόντα απολέπισης\nΤο χειρότερο πράγμα για το δέρμα σας κατά την εμμηνόπαυση είναι η υπερβολική συσσώρευση νεκρών κυττάρων και άλλων ακαθαρσιών στην επιφάνειά του. Αυτό δεν επιτρέπει στο δέρμα σας να αναπνεύσει και επιβραδύνει την αναζωογόνηση των κυττάρων.\nΓια να παραμείνει το δέρμα σας ενυδατωμένο και απαλό, καλό θα ήταν να χρησιμοποιείτε ένα προϊόν απολέπισης δύο φορές την εβδομάδα. Αυτό θα απομακρύνει τις ακαθαρσίες από την επιφάνεια του δέρματος και θα δώσει μια εξτρά δόση θρεπτικών ουσιών.\nΔιαβάστε ακόμα: 8 σπιτικές μάσκες απολέπισης προσώπου\n5. Αποφύγετε το κάπνισμα\nΥπάρχουν αμέτρητοι λόγοι για τους οποίους πρέπει να αποφύγετε το κάπνισμα μόλις φτάσετε στην εμμηνόπαυση. Στην πραγματικότητα, καλό θα ήταν να αποφύγετε εντελώς το κάπνισμα για να μην υποφέρετε από τις επιπτώσεις αυτών των τοξινών.\nΤο κάπνισμα είναι ένας από τους χειρότερους εχθρούς της επιδερμίδας σας καθώς αυξάνει την εμφάνιση ρυτίδων και ξηραίνει το δέρμα.\n6. Χρησιμοποιήστε κρέμες σύσφιξης\nΥπάρχουν πολλές κρέμες σύσφιξης που βοηθάνε το δέρμα να παραμείνει σφριγηλό.\nΑυτά τα προϊόντα, είτε είναι φαρμακευτικά είτε φυσικά, αποτρέπουν την εμφάνιση ρυτίδων σε περιοχές όπως είναι ο λαιμός, το πρόσωπο και το στήθος.\n7. Καταναλώστε φυτοοιστρογόνα\nΤα φαγητά και τα συμπληρώματα που περιέχουν φυτοοιστρογόνα, όπως είναι η σόγια, βοηθούν στη μείωση των αρνητικών επιπτώσεων των ορμονικών αλλαγών κατά την εμμηνόπαυση. Βοηθώντας τη ρύθμιση των οιστρογόνων, επιβραδύνετε επίσης την καταστροφή της επιδερμίδας σας.\nΣημείωση: αυτά τα προϊόντα πρέπει να χρησιμοποιούνται μόνο υπό ιατρική επίβλεψη, καθώς μερικά από αυτά μπορούν να έχουν παρενέργειες.\n8. Χρησιμοποιήστε τακτικά μάσκες προσώπου\nΔεν χρειάζεται να ξοδέψετε αμέτρητα χρήματα σε μάσκες. Παρόλο που πολλές από αυτές είναι εξαιρετικής ποιότητας, υπάρχουν μερικά φυσικά συστατικά που παρέχουν επίσης καλά αποτελέσματα. Το βασικό είναι να τα χρησιμοποιείτε συχνά κατά την εμμηνόπαυση.\nΟι μάσκες προσώπου παρέχουν την κατάλληλη υγρασία στους ιστούς και μειώνουν τους εξωτερικούς παράγοντες που οδηγούν στη γρήγορη εμφάνιση των ρυτίδων. Χάρη στα αντιοξειδωτικά συστατικά, τα λιπαρά οξέα και τα αμινοξέα που περιέχουν, είναι ιδανικά για να συσφίξουν την επιδερμίδα σας.\nΜερικές από τις επιλογές είναι:\nΑβοκάντο με έλαιο βιταμίνης Ε\nΛάδι καρύδας με αλόη βέρα\nΦράουλες με γιαούρτι\nΕλαιόλαδο και νιφάδες βρώμης\nΔιαβάστε ακόμη πώς να φροντίσετε το δέρμα σας κατά τη διάρκεια της εμμηνόπαυσης.\nΑνησυχείτε για τις επιπτώσεις που μπορεί να έχει η εμμηνόπαυση στο δέρμα σας; Όπως βλέπετε, υπάρχουν τρόποι να το αντιμετωπίσετε. Ακολουθήστε τις παραπάνω συμβουλές στην καθημερινή σας περιποίηση και θα μειώσετε την επίδραση των ορμονικών αλλαγών στο δέρμα σας.\nΠοια είναι τα τέσσερα πλεονεκτήματα της εμμηνόπαυσης, αυτής της πολύ ισχυρής αλλαγής στη ζωή των γυναικών; Ανακαλύψτε τα παρακάτω.


Το αλβανικό κοινοβούλιο δεν ήρε την ασυλία στο δεξί χέρι του Ράμα - Εμπλέκεται σε καρτέλ ναρκωτικών • Η Άποψη\nΑπό Μ.Μ.\t 12:49 - 26/10/2017\nΗ αλβανική Βουλή δεν ήρε τελικά την ασυλία ( αίτημα που ζητούσε η αλβανική Δικαιοσύνη) του πρώην υπουργού και στενού συνεργάτη του πρωθυπουργού Έντι Ράμα. Σαϊμίρ Ταχίρι, που εμπλέκεται σε καρτέλ ναρκωτικών, το οποίο ηγούνται συγγενείς του.\nΗ αλβανική αντιπολίτευση -σε κοινό μέτωπο που συγκρότησαν το Δημοκρατικό Κόμμα και το Σοσιαλιστικό Κίνημα για την Ενσωμάτωση– τάχθηκε υπέρ του αιτήματος της Εισαγγελίας για άρση της ασυλίας και σύλληψης του Ταχίρι.\nΗ κυβερνητική πλειοψηφία του Σοσιαλιστικού Κόμματος τάχθηκε κατά της άρσης ασυλίας και σύλληψης του μέλους της.\nΑντιπρότεινε να πραγματοποιήσει η Δικαιοσύνη έρευνα για τον Ταχίρι -δίχως άρση ασυλίας- και επίσης, προφανώς για τις εντυπώσεις, ψήφισε υπέρ να γίνει έλεγχος στην κατοικία του κατηγορούμενου βουλευτή και πρώην υπουργού.\nΣτην αίθουσα κατά την ψηφοφορία ήταν συνολικά 135 βουλευτές.\nΟ ίδιος ο Ταχίρι, μετά από σύντομη ομιλία του, όπου δήλωσε ότι θα συμμορφωθεί σε οποιαδήποτε απόφαση λάβει η Βουλή, αποχώρησε και δεν έλαβε μέρος στην ψηφοφορία.\nΜε 75 ψήφους υπέρ και 60 κατά υπερίσχυσε η πρόταση της αλβανικής κυβέρνησης, δηλαδή η απόρριψη του αιτήματος της Εισαγγελίας για άρση της ασυλίας και σύλληψης, αλλά υπέρ της έρευνας εις βάρος του Ταχίρι.\nΈντονη ήταν η αντίδραση εκπροσώπων της αλβανικής αντιπολίτευσης που χαρακτήρισαν το αποτέλεσμα της ψηφοφορίας «αίσχος».\nΕκαψε κατά λάθος την χρηματαποστολή!\nΚατέκτησε τον Ψηλορείτη με “δανεική” καρδιά\nXαμός στην Αλβανία με τα 12 ναυτικά μίλια της Ελλάδας\nΠρώην υπουργός Άμυνας συνελήφθη για ναρκωτικά\n“Γολγοθάς” για Ελληνίδα που φυλακίστηκε για χρόνια στο Περού\nΟ Έντι Ράμα νοσηλεύεται με έμφραγμα σε νοσοκομείου του Βερολίνου\nΑθωώθηκε η Ελληνίδα για τα 2,6 κιλά κοκαΐνης στο Χονγκ Κονγκ\nΔιακινούσε ναρκωτικά και όπλα στα 81 του\nΚατασχέθηκε η μεγαλύτερη ποσότητα κοκαϊνης των τελευταίων 25 χρόνων στην Ιταλία


Σκιάζονται μην τους συνδέσουν με την τρομοκρατία και λοιδορούν ακατάπαυστα | ΠΟΛΙΤΙΚΗ | antinews.gr\nΣκιάζονται μην τους συνδέσουν με την τρομοκρατία και λοιδορούν ακατάπαυστα\nΤις τελευταίες ώρες γίνεται μια αγωνιώδης προσπάθεια των γνωστών κέντρων και παράκεντρων της Αριστεράς να γυρίσουν «τούμπα» την υπόθεση Παπαδήμου, αλλά και τις φασιστικές, προκλητικές αναρτήσεις γνωστών και μη γνωστών ανόητων του διαδικτύου, που κατά κύριο λόγο ανήκουν σ’ αυτόν τον χώρο.\nΗ ανακοίνωση του ΣΥΡΙΖΑ αναφέρει χαρακτηριστικά:\n«Η στόχευσή τους είναι να χρεώσουν στον ΣΥΡΙΖΑ και την κυβέρνηση το τρομοκρατικό χτύπημα, να σπιλώσουν, να στήσουν ένα ιδιότυπο σκηνικό εμφυλιοπολεμικού διχασμού, να ποινικοποιήσουν την πολιτική αντιπαράθεση και να δείξουν ότι η πολιτική κριτική δήθεν οπλίζει τους τρομοκράτες.\nΔεν είναι μόνο η τρομοκρατία που αποτελεί τελικά κίνδυνο για τη δημοκρατία, αλλά και αυτή η χυδαία πολιτική εκμετάλλευση που χαρίζει σε όσους κρύβονται πίσω από την τρομοκρατική επίθεση αυτό που επιζητούν: να γίνουν το επίκεντρο του δημόσιου διαλόγου. Δεν θα τους ακολουθήσουμε σε αυτόν τον ολισθηρό δρόμο».\nΕίναι η γραμμή άμυνας της Αριστεράς απέναντι στην κριτική που ασκείται στην κυβέρνηση ότι με τη στάση της και την ανεπάρκειά της υποθάλπει το χάος και την έλλειψη ασφάλειας στη χώρα. Και κατ’ επέκταση δίνει βήμα και «όπλο» στους τρομοκράτες να κάνουν τη δουλειά τους εξευτελίζοντας μια ευρωπαϊκή χώρα.\nΤο πρόβλημα του ΣΥΡΙΖΑ και της Αριστεράς γενικότερα δεν είναι ότι μας θεωρούν περίπου ως Αφγανιστάν. Το πρόβλημα δεν είναι ότι μετά από 84 χρόνια έγινε απόπειρα δολοφονίας σε πρώην πρωθυπουργό. Το πρόβλημά τους είναι μη τυχόν και τους συνδέσουν με τη λογική του μπάχαλου. Λες και ο κόσμος δεν καταλαβαίνει ότι η κυβέρνηση είτε δεν θέλει είτε δεν μπορεί να καθαρίσει τα Εξάρχεια που κάθε μέρα καίγονται.\nΓια να μην πούμε για το παρελθόν τους. Ο διευθυντής του ΣΥΡΙΖΑ κ. Λάμπρου δεν είχε σχέσεις με τον Κουφοντίνα και έκανε παζάρια μαζί του; Στελέχη του ΣΥΡΙΖΑ δεν έσπευδαν να στηρίξουν τρομοκράτες; Ο Παρασκευόπουλος δεν έφτιαξε τον πρώτο νόμο του ΣΥΡΙΖΑ για να αποφυλακιστούν τρομοκράτες; Μήπως θυμάται κανείς το συνέβη με τον Νίκο Ρωμανό επί Σαμαρά; Τότε που στήθηκε ολόκληρη επιχείρηση στήριξης σε ένα άτομο που το δήλωνε ξεκάθαρα πως είναι εχθρός της Δημοκρατίας και θα ξανάκανε τα ίδια;\nΘυμάται κανείς τη βίλα Αμαλία και τον Σκουρλέτη που έβλεπε τις μολότοφ ως μπουκάλια μπύρας από πάρτι που έκαναν αλληλέγγυοι και τα στειλιάρια ως σκουπόξυλα;\nΚι ας ρωτήσει κανείς έναν ανώτερο ή όχι αστυνομικό τι εντολές έχει πάρει τα δύο αυτά χρόνια: «Χαλαρά και μην θίξουμε τα παιδάκια».\nΚι όπως έχουμε γράψει, η πλήρης επικράτηση, η κυριαρχία της αριστερής ιδεολογίας στο δημόσιο λόγο ήταν αυτή που έχει χαρακτηρίσει τις καταστροφές και τους μπαχαλάκηδες ως ακτιβισμό και τους τρομοκράτες ως «ευαίσθητους, με κοινωνική δράση».\nΗ αριστερή ιντελιγκέντσια και τα πληρωμένα πιστόλια στο διαδίκτυο θα προσπαθήσουν για ακόμη μια φορά να κάνουν το… θαύμα τους. Όποιος τολμά να μιλήσει για τις ευθύνες της αριστεράς στην υπόθεση της τρομοκρατίας αυτόματα θα χαρακτηρίζεται «ακροδεξιός». Όποιος τολμά να ασκήσει κριτική στην ανεπάρκεια του Τόσκα και του προϊστάμενού του, Αλ. Τσίπρα, αμέσως θα στοχοποιείται και θα λοιδορείται στο διαδίκτυο.\nΌποιος έχει τα κότσια να τα βάλει με την αριστερή αφασία που πλήττει καίρια τη χώρα αυτόματα θα μπαίνει σε «μαύρη λίστα». Το ζήσαμε κι εμείς εδώ στο Αntinews, το ζουν και όλοι όσοι είναι απέναντι.\nΟ Παπαδήμος είναι άνθρωπος των τραπεζιτών, ο Στουρνάρας είναι άνθρωπος του συστήματος, οι «μένουμε Ευρώπη» είναι μιάσματα και νεοφιλελέδες και ούτω κάθε εξής.\nΜέχρι και ο Σαμαράς που από το νοσοκομείο που πήγε μίλησε για την ανάγκη να γίνει πρώτο θέμα η ασφάλεια, αμέσως λοιδορήθηκε. Μιλάμε για τέτοια καφρίλα.\nΕνώ δεν είναι προσβολή το γεγονός ότι δύο μέρες μετά το τρομοκρατικό χτύπημα ο πρωθυπουργός τηλεφώνησε στον Παπαδήμο και του εξέφρασε τη συμπαράστασή του, αντί να ηγηθεί της προσπάθειας να απομονωθεί η τρομοκρατία. Αν, όμως, ήταν κανένα στέλεχος της αριστεράς θα ξημεροβραδιάζονταν οι δήθεν ευαισθητούληδες και θα έκαναν αγρυπνίες κατά της τρομοκρατίας. Αν ήταν ο θύτης κάποιος δεξιός ή κάποιος Χρυσαυγίτης φανταστείτε τι θα είχε συμβεί.\nΈφτασαν στην εξουσία χάρη στα λάθη των υπολοίπων. Θα μείνουν στην εξουσία με κάθε τρόπο. Εκμεταλλευόμενοι τα πάντα. Ακόμη και ανθρώπινες ζωές.\n12 ΣΧΟΛΙΑ 22/04/2019 14:39\n"ηρθαν στην εξουσία χάρη στα λαθη των υπολοίπων" ετσι απλά; Oχι κυριε αρθρογράφε ήρθαν στην εξουσία γιατί μια χωρα χρεωκοπήσε και ενας λαός καταστραφηκε. Ενας λαός που έφαγε το σανό της ευμάρειας που του σέρβιραν τοσα χρόνια. Ενας λαός που είδε την πατρίδα του και τον ίδιο να λοιδωρείται και να κατηγορείται για τεμπελιά λαμογιά κλεψια και καλοπέραση. Να σηκώνει το βάρος των ευθυνών της διακυβέρνησης 40 ετών ενω αυτές ανέμελες διεκδικουσαν και παλι την ψήφο του.\nπΔπ@ mara29/05/2017 12:04:55\nΆρες, Μάρες, Κούκου-ναρες!\n2 χρόνια ΣΥΡΙΖΑ, 2 Μνημόνια ΣΥΡΙΖΑ.\nΓράφω κι έρχομαι, κυρίζια\nΠΡΟΧΤΕΣ ακόμα ο Πολάκης έγραφε για '''Γερμανοτσολιάδες'', τώρα τάχα μου κλαίνε για τον διχασμό;\nΜΕΓΑ ΛΑΘΟΣ η νομιμοποίηση του ΚΚΕ με το αντισυνταγματικό καταστατικό του το 1974.\nΤώρα θα χορτάσουμε και 17Ν και Πυρήνες και ΧΑ και τέλος, μια ωραιότατη Τζαμάα Αλ Ισλαμίγια για κυβέρνηση.\nΚΟΠΤΕΣ έγιναν οι Έλληνες το 2015, αυτοκτόνησαν όπως οι Κόπτες, που διευκόλυναν την αραβική κατάκτηση της Αιγύπτου κι έγιναν έκτοτε μειονότητα στον τόπο τους...\nΣυντηρητικός Φιλελεύθερος II29/05/2017 06:07:17\nΔιορθώστε με αν με απατά η μνήμη μου αλλά τον Ρωμανό προσωπικά ο ίδιος ο Σαμαράς και ο Δένδιας γκρεμοτσακίστηκαν να τον διευκολύνουν με φωτογραφική διάταξη. Εκτός εάν δεν ήταν τότε κυβέρνηση η ΝΔ και κυβερνούσαν οι Ελοχίμ.


Φωτιστικό Τοίχου Laterna 5 Λευκό -Matt 22462 - mydesigndrops\nΦωτιστικά Εξωτερικού Χώρου >\nΦωτιστικό Τοίχου Laterna 5 Λευκό -Matt 22462 >\nΕπιλέξτε το φωτιστικό τοίχου Laterna 5 22462 και δώστε μια ξεχωριστή πινελιά στον χώρο σας. Η Eglo σας παρουσιάζει τη συλλογή της από ιδιαίτερα φωτιστικά για κάθε γούστο. Είναι κατάλληλο για εξωτερικό χώρο, δεν θα μείνει απαρατήρητο και σίγουρα θα κλέψει τις εντυπώσεις. Δέχεται λαμπτήρα Ε27 Max 1X60W. Ο λαμπτήρας δεν συμπεριλαμβάνεται. Το φωτιστικό προεξέχει 21εκ από τον τοίχο.\nΔιαστάσεις : Π:16.5εκ Υ:35εκ\nΦωτιστικό Τοίχου Laterna 5 Λευκό -Matt 22462\nΚωδικός Προϊόντος: 0701201\nΣύνολο Με ΦΠΑ: 14.88 € 13.24 €\nή 1.10 € / μήνα (12 άτοκες δόσεις)\nΠοσό/Δόση: 13.24 €\n• Παραγγελίες φωτιστικών κάτω των 50€ επιβαρύνονται με μεταφορικά έξοδα 2.5€ ανεξαρτήτως τρόπου πληρωμής. Παραγγελίες φωτιστικών που υπερβαίνουν το κόστος των 50€ τα μεταφορικά είναι δωρεάν. Εξαιρούνται συγκεκριμένα φωτιστικά στα οποία υπάρχει χρέωση ανάλογα με τον όγκο και τη τιμή τους.\nΦωτιστικό Τοίχου Riga-Led Λευκό -Σατινέ 96504\nΦωτιστικό Τοίχου Led Με Αισθητήρα Ανθρακί-Λευκό Cornale 97289 Eglo\nΦωτιστικό Τοίχου Manerbio Με Αισθητήρα Λευκό -Διάφανο 97258\nΦωτιστικό-Led Τοίχου Bosaro Λευκό 93991\nΦωτιστικό Τοίχου Με Αισθητήρα Λευκό Pagino 98177 Eglo\nΦωτιστικό Τοίχου Led-Ble-Cct Marchesa-C White 98145 Eglo\nΦωτιστικό Τοίχου Navedo Λευκό 93445\nΦωτιστικό Τοίχου Λευκό Monreale 98115 Eglo\nΦωτιστικό Τοίχου Monselice E27 Με Αισθητήρα Λευκό 97256\nΦωτιστικό-Led Τοίχου Sesimba 1 Με Αισθητήρα Λευκό 96022\nΠροβολέας Faedo 3 Led 50W Λευκό 33155\nΦωτιστικό Τοίχου Led H-400 Clear Villagrazia 98154 Eglo\nΦωτιστικό Τοίχου Led Μαύρο-Λευκό Amarosi 98148 Eglo\nΦωτιστικό Τοίχου Led Λευκό Doninni 1 98266 Eglo\nΦωτιστικό Τοίχου Με Αισθητήρα Λευκό Pagino 98175 Eglo


Media News εν τάχει (14/07).\nΤο αθλητικό ραδιόφωνο του ΣΚΑΪ θα μεταδώσει ζωντανά όλες τις αυριανές αναμετρήσεις (και) της προτελευταίας αγωνιστικής του «μίνι» πρωταθλήματος. Το ματς που ξεχωρίζει είναι εκείνο της ΑΕΚ με τον ΠΑΟΚ στο ΟΑΚΑ, με τους δύο «δικέφαλους» να κοντράρονται για τη δεύτερη θέση στο πρωτάθλημα και το δεύτερο εισιτήριο για το Champions League. Αναλυτικά το πρόγραμμα:\n19.15 Άρης - Παναθηναϊκός\nΠεριγραφή: Αλέξης Σαββόπουλος\n19.15 ΟΦΗ - Ολυμπιακός\nΠεριγραφή: Μάνος Σουργιάς\n21.30 ΑΕΚ - ΠΑΟΚ\nΠεριγραφή: Κώστας Μιαούλης\nΝέα σύμβαση για τα Studio Pro υπογράφει ο Alpha.\nΣε διαπραγματεύσεις με την «Πειραιώς Leasing» που κατέχει το ακίνητο και την «ΔΕΜΚΟ Α.Ε.» του Δημήτρη Κοντομηνά, στον οποίο έχουν εκμισθωθεί τα Studio Pro μέχρι το 2028, βρίσκεται ο Alpha. Όπως αναφέρει η απόφαση του ΔΣ της «Alpha Δορυφορική Α.Ε.» ο διευθύνων σύμβουλος Μανώλης Δραϊνάκης θα αναλάβει για λογαριασμό του καναλιού την υπογραφή της τριμερούς σύμβασης «προς πλήρη διασφάλιση της διατήρησης της κατοχής, χρήσης και εκμετάλλευσης» των εγκαταστάσεων. Από τα Studio Pro, θυμίζουμε, βγαίνουν οι περισσότερες εκπομπές του Alpha (κυρίως οι ψυχαγωγικές) αλλά και ορισμένες του Star.\nΟι «Εικόνες» ταξιδεύουν στην Ύδρα.\nΗ εκπομπή του Τάσου Δούση «μένει Ελλάδα» για αυτό το καλοκαίρι, και επισκέπτεται αγαπημένους προορισμούς της χώρας μας για διακοπές. Απόψε στις 20.00 οι «Εικόνες» πηγαίνουν στην Ύδρα, κάνοντας βόλτες με γαϊδουράκια και απολαμβάνοντας τις λίγες και κρυμμένες παραλίες του νησιού του Αργοσαρωνικού.


Don’t know what I want/but I know how to get it | part II\nΜαΐου 25, 2012 in Uncategorized\nΙούλιος 2011, Π. Μάρκαρης στη Süddeutsche Zeitung\n‘Οι «Αγανακτισμένοι» αρνούνται να δουν την πραγματικότητα’\nΣεπτέμβριος 2011, real-democracy site\n«Θυμάστε κάποτε τι έλεγαν; Κάντε ησυχία, οι Έλληνες κοιμούνται. Κάνουμε λοιπόν ησυχία, μέχρι να ξυπνήσουν και να βγουν στις πλατείες. Πρώτοι θα είμαστε μαζί σας. Προς το παρόν σιωπούμε»\n10 Οκτωβρίου 2011, ελληνοαμερικανίδα ομιλήτρια στο ted-x academy\n‘I set out for Syntagma and I was really powerfully inspired and very proud. Because this was our Tahrir Square moment. And whether they were furious or curious, young or old they all showed up to speak truth to power and I bathed in it. I felt this was Greece’s moment and I was woefully disillusioned when I realized the protests ended right when the August holiday begun.’ Το κοινό γελάει.\n20 Οκτωβρίου 2011, πλατεία συντάγματος\nΜατατζής από παραταγμένη διμοιρία παραφυλάει την πλατεία. Πιάνουμε συζήτηση. Λέει: Εγώ τους παραδέχομαι τους αγανακτισμένους. Μπορεί να κουράστηκα πολύ το καλοκαίρι αλλά κατέβηκε κόσμος ειρηνικά. Ε Τότε γιατί μας πνίξατε στα χημικά στις 29; ρώτησα. Έ άλλο αυτό, απάντησε.\nΔεκέμβριος 2011, twitter\n‘Ώρα να αναλάβει κ ο καθένας όπου μπορεί να προσφέρει μαθήματα σε μαθητές π δεν μπορούν να πληρώσουν φροντιστήρια. ΄Αμεσα! #tutorpool‘\nΦεβρουάριος 2012, sms\n‘είσαι καλά; ο σπύρος; τα άλλα παιδιά;’\nΜάρτιος 2012, Το βήμα\n‘Τι είδους διαμαρτυρία ήταν κατά του κ. Νταλάρα, στην οποία, όπως ο ίδιος λέει, συμμετείχαν μόνο μερικά άτομα που πέταξαν καρέκλες και γιαούρτια εναντίον του φωνάζοντάς του «πουλημένε και προδότη»; Εκπροσωπούν κάποιους και ποιους; Μπορούμε να τους εντάξουμε στο κίνημα των «Αγανακτισμένων», όπως είχε εμφανισθεί στις αρχές του καλοκαιριού στην Ισπανία, στην Ελλάδα και αλλού ή είναι ομάδες τελικά πολιτικού χαβαλέ, τις οποίες ένα μέρος της Αριστεράς τρέχει κάθε φορά να καλύψει πιστεύοντας ότι θα τις κερδίσει πολιτικά;’\n25 Μαίου 2012, Π.Μανδραβέλης\n‘Αυτό που δεν μπορεί να καταλάβει ο κ. Τσίπρας είναι ότι αυτή η θάλασσα των «Αγανακτισμένων» που σήμερα τον υμνεί, αύριο θα ζητάει να τον κρεμάσει στο Σύνταγμα.’\nΧιλιάδες μούτζες. Άλλες τόσες ερμηνείες. Παντού αγανακτισμένοι. Για μήνες έφταιγαν αυτοί για όλα. Έφταιξαν για την πτώση του τουρισμού, για το κλείσιμο των καταστημάτων στο κέντρο. Κρύβονται πίσω από τα γιαούρτια στο Νταλάρα και το Βενιζέλο. Σε αυτούς χρεώνουν τον εκφασισμό της κοινωνίας. Κατηγορήθηκαν πως δεν ήξεραν τίποτα. Ήταν μόνο νευριασμένοι. Η σοφή ελληνική διανόηση του Χωμενίδη και του Μάρκαρη ήξερε καλύτερα. Κάποιοι ξέρουν πάντα καλύτερα. Η πάνω πλατεία γέννησε τη ναζιστική εκπροσώπηση. Στο σύνταγμα έλεγαν και έγραφαν ότι διαδηλώνουν πρόστυχες γυναίκες, χούλιγκαν, πρεζάκηδες, χίππιδες, Συριζαίοι, ακροαριστεροί, ακροδεξιοί, τεμπελχανάδες, πρώην πασόκοι, νεοδημοκράτες προβοκάτορες. Οι αιγύπτιοι, οι ισπανοί, οι άγγλοι, οι αμερικάνοι ξέρουν καλύτερα από διαδηλώσεις. Οι έλληνες είναι αδύναμοι, κουτοί και πρώην βολεμένοι, λένε αυτοί που τα φάγανε μαζί. Μη διαδηλώνεις αν συμμετείχες στη διαφθορά. Μη διαδηλώνεις αν ψήφισες πασόκ. Μη διαδηλώνεις γιατί σου αξίζει η εξαθλίωση, παλιοβολεμένο ανθρωπάκι. Και αν διαδηλώνεις να είσαι ειρηνικός. Ακόμα και αν σε πνίξουν στα χημικά.\nΈνα χρόνο πριν έγραφα πως για όσους ήμασταν εκεί, έχει κάτι αλλάξει. Από τις 25 Μαΐου γέμισαν άλλες πλατείες, μικρότερες. Δημιουργήθηκαν ομάδες που ακόμα συναντιούνται. Γεννήθηκαν συλλογικότητες. Γνωρίστηκαν φίλοι. Γεννήθηκαν έρωτες. Δε ξέρω ρε παιδί μου τι θα ήθελαν να έχουμε κερδίσει, αλλά νομίζω δεν θα καταλάβουν και ποτέ.\nΑπό μακριά δε μπορείς να ξέρεις. Αν βρέθηκες εκεί, ξέρεις πως η πλατεία , πάνω, κάτω, Όθωνος και Βας. Γεωργίου είχε απ’ όλα. Γιατί η κοινωνία έχει απ’ όλα. Ανθρώπους άσχετους και σχετικούς, πολιτικοποιημένους και μη, που κάτι ψήφισαν κάποτε, που συμμετείχαν με κάποιο τρόπο έμμεσο ή άμεσο στη διαμόρφωση της σημερινής κατάστασης, απελπισμένοι, εξαθλιωμένοι, άνεργοι και εργαζόμενοι, τοξικομανείς και ζητιάνοι, τραπεζικοί και δικηγόροι. Όλοι έχουν δικαίωμα στην αλλαγή. Ή στη διεκδίκηση της.\nΟ γερασμένος νους. Ο νους. Πάντα θα σε κρατάει πίσω υπενθυμίζοντας πως η καρδιά δε ξέρει. Θα σε γεμίσει αμφιβολίες, θα σε πνίξει με ενοχές και θα σου φωνάξει να σοβαρευτείς. Στο διάολο τα σοβαρά, τα ‘εγώ ξέρω καλύτερα’, οι κατηγόριες, τα φταιξίματα. Άκου τι φωνάζουν οι χιλιάδες 2 χρόνια τώρα και μην προσπαθείς να το χωρέσεις σε ταμπέλες, κόμματα, ονόματα.\nΈνα χρόνο μετά από την πρώτη μέρα στην πλατεία, έχω τόσους λόγους να χαίρομαι που το γερασμένο τους μυαλό δε θα μπορέσει ποτέ να καταλάβει.\nΜαΐου 28, 2012 στις 3:08 μμ\nΟι απόντες είναι πάντα οι καλύτεροι κριτές.


Το νέο Ελιξήριο Νεότητας Ματιών εμπνευσμένο από ένα σπάνιο λουλούδι της ελληνικής γης, τον μεγαλειώδη Κρόκο Κοζάνης, συναντά το πολυτελές Ελιξήριο Νεότητας Προσώπου, για να σχηματίσουν μία ισχυρή προστατευτική ασπίδα. Το νέο προϊόν της premium συλλογής Χρυσός Κρόκος για φρέσκο, ξεκούραστο βλέμμα, είναι μία καθολική λύση αντιγήρανσης - ιδανικό για όλους τους τύπους επιδερμίδας, για όλες τις ανάγκες φροντίδας και για όλες τις ηλικίες. Βοηθά το δέρμα να παραμένει ανθεκτικό και μειώνει την εμφάνιση όλων των σημαδιών γήρανσης και κόπωσης γύρω από την ευαίσθητη περιοχή των ματιών. Η δύναμή του βασίζεται στην ισχυρή αντιοξειδωτική δράση των πολύτιμων, κόκκινων στιγμάτων του Κρόκου Κοζάνης που εγκλωβίζεται στο φρέσκο εκχύλισμα της πρώτης ημέρας. Το νέο Ελιξήριο Νεότητας Ματιών Χρυσός Κρόκος (Golden Krocus Ageless Saffron Eye Elixir) έχει δράση booster - ιδανικό για layering, καθώς ενισχύει συνολικά την απόδοση της καθημερινής ρουτίνας περιποίησης, ενώ συμβάλει στην ξεκούραστη και υγιή όψη των ματιών. Παράλληλα, αποτελεί ένα ισχυρό eye treatment ενάντια στα σημάδια γήρανσης και κόπωσης, που αποδεδειγμένα μειώνει την εμφάνιση των ρυτίδων στο πόδι της χήνας, των μαύρων κύκλων και του πρηξίματος στην περιοχή των ματιών. Αναζωογονεί και φωτίζει το βλέμμα από την πρώτη εφαρμογή! Η πολυδιάστατη δράση του νέου Ελιξήριου Νεότητας Ματιών οφείλεται στη συνέργεια προηγμένων φυσικών συστατικών: •\tΚρόκος Κοζάνης / Φρέσκο εκχύλισμα της πρώτης ημέρας Ο πολύτιμος, ανώτερης ποιότητας και παγκοσμίου φήμης Κρόκος Κοζάνης έχει αποδεδειγμένα ισχυρές αντιοξειδωτικές ιδιότητες και προστατεύει ενάντια στις ελεύθερες ρίζες. Δράση που αποδίδεται ειδικότερα στα στίγματα του άνθους, τα οποία είναι πλούσια σε κροκίνες - σπάνια αντιοξειδωτικά που συμβάλλουν στη συνολικά καλή κατάσταση του δέρματος. Τα πολύτιμα κόκκινα στίγματα, που διαλέγονται προσεκτικά ένα προς ένα, επεξεργάζονται στη Μονάδα Εκχυλίσεως ΚΟΡΡΕΣ. Εντός 24 ωρών από την παραγωγή του, ώστε να διατηρεί τη μέγιστη δυνατή αντιοξειδωτική απόδοσή του, το φρέσκο εκχύλισμα μετατρέπεται σε ένα χρυσό ελιξήριο νεότητας. •\tΒ-γλυκάνες Ενυδατώνουν σε βάθος και ενδυναμώνουν τη φυσική άμυνα του δέρματος ενάντια στο οξειδωτικό στρες και λοιπές περιβαλλοντικές επιθέσεις, που προκαλούν σημάδια γήρανσης. •\tHigh-tech complex 6 φυσικών αντιγηραντικών δραστικών Προηγμένος συνδυασμός φυσικών συστατικών που συμβάλλει στη μείωση της εμφάνισης λεπτών γραμμών, ρυτίδων και μαύρων κύκλων, τονώνει και ενισχύει την ελαστικότητα, τη σύσφιγξη και την ανθεκτικότητα της επιδερμίδας. Δερματολογικά ελεγμένο/ Κατάλληλο για vegetarian/vegans.


Σε κυκλοφορία τα εισιτήρια με Ολυμπιακό! | ebasket.gr\nΚεντρική Basket League Παναθηναϊκός Σε κυκλοφορία τα εισιτήρια με Ολυμπιακό!\nΔημοσίευση στις 17/05 19:25\nΗ ΚΑΕ Παναθηναϊκός εξέδωσε ανακοίνωση, ενημερώνοντας τον κόσμο του για την κυκλοφορία των εισιτηρίων του ντέρμπι με τον Ολυμπιακό για τον πρώτο προημιτελικό στα πλέι οφ της Basket League (20/05, 19:00).\nΠροηγούμενο Euroleague: Ποια Αθήνα; «Σε Βερολίνο ή Αμβούργο το Final 4 του 2020»\nΕπόμενο Πανέτοιμη για Χολαργό η ΑΕΚ


Η ιερατική διαδοχή στο επίκεντρο του Ιερατικού Συνεδρίου της Ιεράς Μητροπόλεώς μας : ΙΕΡΑ ΜΗΤΡΟΠΟΛΙΣ ΜΟΝΕΜΒΑΣΙΑΣ ΚΑΙ ΣΠΑΡΤΗΣ – HOLY DIOCESE OF MONEMVASIAS AND SPARTIS\nΒρίσκεστε: Αρχική / Featured / Η ιερατική διαδοχή στο επίκεντρο του Ιερατικού Συνεδρίου της Ιεράς Μητροπόλεώς μας\nΗ ιερατική διαδοχή στο επίκεντρο του Ιερατικού Συνεδρίου της Ιεράς Μητροπόλεώς μας\nΜε στόχο τη συνεχή επιμόρφωση και κατάρτιση των κληρικών της τοπικής Εκκλησίας, που αποτελεί μία από τις προτεραιότητες του Σεβασμιωτάτου Μητροπολίτη μας κ. Ευσταθίου, πραγματοποιήθηκε, το πρωί της Δευτέρας 16 Σεπτεμβρίου 2019, το ετήσιο Γενικό Ιερατικό Συνέδριο της Ιεράς Μητροπόλεως μας, στην αίθουσα του Πνευματικού Κέντρου Δ. Σπάρτης, με θέμα: ‘’Η ιερατική διαδοχή στον σύγχρονο κόσμο ως αναγκαιότητα και συνευθύνη’’.\nΠριν την έναρξη του Συνεδρίου, τελέσθηκε η Θεία Λειτουργία στον Μητροπολιτικό Ναό Ευαγγελιστρίας. Η λατρευτική σύναξη επισφραγίστηκε με την τέλεση επιμνημόσυνης δέησης, προεξάρχοντος του σεπτού Ποιμενάρχη μας, για τους ιερείς που απεβίωσαν τον τελευταίο χρόνο. Συγκεκριμένα μνημονεύτηκαν οι αείμνηστοι συνταξιούχοι κληρικοί: π. Βασίλειος Σταυρόπουλος, εφημέριος Ρειχέας, π. Παναγιώτης Τσούκλερης, εφημέριος Σουστιάνων, π. Δημήτριος Μάζης, εφημέριος Καλλιθέας και π. Δημήτριος Λυμπερόπουλος, εφημέριος Λογγάστρας. Επίσης μνημονεύτηκε και ο αοίδιμος π. Δημήτριος Τζανετέας, ο οποίος χειροτονήθηκε στη Σπάρτη, αλλά υπηρέτησε την Εκκλησία στην Οττάβα του Καναδά\nΣτο Πνευματικό Κέντρο Δ. Σπάρτης τους παρευρισκόμενους καλωσόρισε ο Αρχιερατικός Επίτροπος Σπάρτης Πανοσιολογιώτατος Αρχιμανδρίτης π. Σεραφείμ Κοσμάς, ο οποίος παρουσίασε το βιογραφικό του εισηγητή, Πανοσιολογιωτάτου Αρχιμανδρίτη π. Αμβροσίου Γκουρβέλου, ο οποίος είναι Ιεροκήρυκας της Ιεράς Μητροπόλεως Πατρών, καθώς και προϊστάμενος του Μητροπολιτικού Ναού Ευαγγελιστρίας.\nΑκολούθησε η προσφώνηση του Σεβ. Μητροπολίτη μας, ο οποίος ευχαρίστησε τον διακεκριμένο ομιλητή, για την αποδοχή της πρόσκλησής του μιλώντας με θερμά λόγια για το ήθος, την προσωπικότητα, την εργατικότητα και την πνευματική προσφορά του στον χώρο της Εκκλησίας. Ακολούθως, κηρύσσοντας την έναρξη των εργασιών, επισήμανε στους κληρικούς τη σπουδαιότητα του θέματος.\nΑμέσως μετά τον λόγο πήρε ο π. Αμβρόσιος Γκουρβέλος, ο οποίος αρχικά ευχαρίστησε τον Σεβασμιώτατο Ποιμενάρχη μας για την τιμητική του πρόσκληση. Στη συνέχεια, με μεστό και γλαφυρό λόγο, ανέπτυξε το ενδιαφέρον θέμα.\nΤο Ιερατικό Συνέδριο ολοκληρώθηκε με εποικοδομητικό διάλογο κατά τη διάρκεια του οποίου διευκρινίστηκαν σημεία της τοποθέτησης του ομιλητή και δόθηκαν απαντήσεις σε καίριες απορίες των ιερέων, τόσο από τον ίδιο όσο και από τον Σεβασμιώτατο.


Γεραπετρίτης: Η επήρεια των ελληνικών νησιών κατοχυρώνεται απολύτως – News.gr\nΟ υπουργός Επικρατείας επέκρινε την αντιπολίτευση για την κριτική της\nΣτην ελληνο-αιγυπτιακή συμφωνία «η επήρεια των ελληνικών νησιών κατοχυρώνεται απολύτως» όπως δήλωσε ο υπουργός Επικρατείας Γιώργος Γεραπετρίτης, σε συνέντευξή του στο κεντρικό δελτίο ειδήσεων του τηλεοπτικού σταθμού Alpha.\nΤόνισε δε, ότι «και μόνο η λυσσώδης αντίδραση εκ μέρους της Τουρκίας αποδεικνύει τη σπουδαία διπλωματική επιτυχία της ελληνικής πλευράς». Ειδικότερα για την συμφωνία με το Κάιρο, η οποία, όπως παρατήρησε ο υπουργός Επικρατείας, «ολοκληρώνεται μετά από 15 χρόνια επίπονων διαπραγματεύσεων της ελληνικής διπλωματίας με την αιγυπτιακή διπλωματία», άρα «αντιλαμβανόμαστε ότι από μόνο του είναι ένα γεγονός ώριμο και σίγουρα ιστορικό. Εκείνο που έχει υπεραξία για την Ελλάδα, είναι:\nΣτην ερώτηση για τα επόμενα βήματα, ο κ. Γεραπετρίτης ανακοίνωσε τον οδικό χάρτη: «Η συμφωνία αυτή θα έρθει στην ελληνική Βουλή προς κύρωση και στη συνέχεια θα κατατεθεί στον Οργανισμό Ηνωμένων Εθνών για να αναρτηθεί και στους θαλάσσιους χάρτες. Είναι μια συμφωνία που τίθεται ήδη σήμερα υπ' όψιν των ελληνικών κομμάτων, έτσι ώστε να έχουν πλήρη γνώση. Και, βεβαίως, αποτελεί έναν κρίκο στην αλυσίδα της ελληνικής διπλωματίας που θα έχει και πολλά άλλα σπουδαία "επεισόδια"».\nΓια δε το ζήτημα της εμπιστοσύνης (σ.σ. ο Ερντογάν εμφανίσθηκε να λέει ότι δεν εμπιστεύεται την ελληνική πλευρά) αυτό το οποίο ισχύει είναι ότι παραμένουμε απολύτως αφοσιωμένοι στο Διεθνές Δίκαιο. Αντιθέτως η Τουρκία ουσιαστικά το μόνο που κάνει, είναι να προσπαθεί να χειραγωγήσει τη Λιβύη έτσι ώστε να μπορέσει να αποκομίσει οφέλη. Εμείς είμαστε και πάλι σήμερα υπέρ του διαλόγου, θεωρούμε ότι είναι εποικοδομητικό το να μπορέσουμε να καθίσουμε και να συζητήσουμε με την Τουρκία. Εμείς δείξαμε διάθεση καταλλαγής ακόμη και όταν η Τουρκία έφερε το τουρκο-λιβυκό μνημόνιο, ακόμη και όταν η Τουρκία εξέδωσε τις παράνομες NAVTEX, ακόμη και όταν μετέτρεψε σε τέμενος το ιστορικό πολιτιστικό κτίριο της Αγίας Σοφίας. Αντιθέτως η Τουρκία είναι εκείνη που σήμερα υπαναχωρεί από την πρόθεση να έχουμε ένα γνήσιο διάλογο».\n«Λέω μετά λόγου γνώσεως και το μεταφέρω στους συμπολίτες μας, ότι εμείς θα παραμείνουμε πιστοί στο Διεθνές Δίκαιο, πιστοί στο διάλογο αλλά από την άλλη πλευρά έχουμε και την επιχειρησιακή ετοιμότητα και την εθνική διάθεση να υπερασπιστούμε μόνοι μας το οποιοδήποτε συμφέρον της χώρας», υπογράμμισε επιπλέον. Ενώ στο ερώτημα αν η Αθήνα αναμένει νέες προκλήσεις από την άλλη πλευρά, διαβεβαίωσε ότι «εμείς είμαστε έτοιμοι για όλα τα ενδεχόμενα, διακοπές δεν θα πάμε φέτος, θα είμαστε εκεί που πρέπει να είμαστε, έτοιμοι, και η πολιτική και η στρατιωτική ηγεσία του τόπου. Θα είμαστε εκεί να έχουμε την ανάλογη αντίδραση σε ό,τι υπάρξει. Αυτό που εδραιώνεται στην ανατολική Μεσόγειο είναι η Ελλάδα ως ισχυρή περιφερειακή δύναμη, η Τουρκία έχει προβλήματα οικονομικά, η ισχύς του τουρκικού νομίσματος είναι πολύ χαμηλά, από την άλλη πλευρά υπάρχει ένα ζήτημα και οικονομικών διαθεσίμων αλλά υπάρχει και μια ισχυρή ένταση στο εσωτερικό της Τουρκίας. Το βέβαιο είναι ότι αυτή τη στιγμή -για πρώτη φορά ίσως, στη Μεταπολίτευση- η Ελλάδα είναι ο ισχυρός διπλωματικός παίκτης της περιοχής».\nόσον αφορά στον κοροναϊό και ειδικότερα αν θα ληφθούν επιπρόσθετα μέτρα είπε: «Υπάρχει ένα ευρύ μενού από μέτρα και θα υπάρξει κλιμάκωση των μέτρων εφόσον εν τέλει αποδειχθεί ότι υπάρχει ένα επιβαρυμένο επιδημιολογικό φορτίο. Έχουμε και καλά και κακά νέα. Τα κακά νέα είναι προφανή: έχουμε αύξηση των κρουσμάτων, η οποία είναι αναμενόμενη, από τη στιγμή που ανοίγουμε την αγορά του τουρισμού. Βεβαίως έχουμε πολύ περισσότερα τεστ, ο αριθμός των κρουσμάτων δεν είναι ο απολύτως δηλωτικός της κατάστασης. Από την άλλη πλευρά έχουμε δυστυχώς ένα πιο περιορισμένο επίπεδο συμμόρφωσης» κυρίως στις νεότερες γενιές.\n«Οι νέοι αισθάνονται ότι δεν πλήττονται από αυτήν την κατάσταση. Η πραγματικότητα είναι αρκετά διαφορετική. Παγκοσμίως βλέπουμε ότι αφενός υπάρχει μια σοβαρότατη πτώση του μέσου όρου ηλικίας των κρουσμάτων, αφετέρου βλέπουμε ότι δεν υπάρχει κανένας ο οποίος να μπορέσει να διαφύγει. Να πούμε και τα καλά νέα, τα κρούσματα είναι ένας δείκτης, αλλά οι πιο αξιόπιστοι δείκτες είναι αυτοί που αφορούν τους διασωληνωμένους και εν τέλει τους θανάτους. Εκεί είναι που αποτυπώνεται ποιο είναι το αποτέλεσμα του ιού. Έχουμε μια μεθοδολογία ελέγχων πολύ υψηλού επιπέδου, θέλω να διαβεβαιώσω και εσάς και μέσω υμών τους τηλεθεατές, ότι στην Ελλάδα έχουμε το πιο προηγμένο σύστημα σε ό,τι αφορά τους ελέγχους και τη δειγματοληψία. Είναι ένας αλγόριθμός ο οποίος στηρίζεται σε απολύτως ενημερωμένα επιδημιολογικά δεδομένα, με αποτέλεσμα να είμαστε σε θέση να έχουμε πολύ υψηλό επίπεδο επιτυχίας σε εκείνους που ελέγχουμε», ανέφερε εμφατικά.\nΣυνέχισε δε λέγοντας ότι «εφόσον υπάρξει επιδείνωση, τότε θα υπάρξουν νέα μέτρα, τα οποία θα έχουν να κάνουν αφενός με την είσοδο στη χώρα, αφετέρου θα έχουμε και εσωτερικά μέτρα που θα αφορούν είτε τοπικές κοινωνίες, περιορισμό ωραρίου, περιορισμό κίνησης, περιορισμό στα καταστήματα, χρήση της μάσκας. Ή, θα έχουμε οριζόντια μέτρα, σήμερα είχαμε τα μέτρα που αφορούν τις λιτανείες και όλες τις εμποροπανηγύρεις», υπογραμμίζοντας τη «θετική στάση» της Εκκλησίας, η οποία «είχε ήδη συστήσει να μην υπάρχουν λιτανείες».\nΑίγυπτος Γιώργος Γεραπετρίτης Τουρκία


Η επιλογή του γαμπριάτικου κουστουμιού δεν απαιτεί τόσο πολύ ψάξιμο και πρόβες όσο το νυφικό φόρεμα απο τη νύφη. Αυτό όμως δε σημαίνει ότι και ο γαμπρός δεν πρέπει να προσέξει και να διαλέξει ό,τι καλύτερο για τον εαυτό του.\nΑνάλογα με το ύφος και το στιλ του γάμου μπορεί να επιλέξει: φράκο, σμόκιν, κουστούμι ή σακάκι και παντελόνι. Ένα με δύο μήνες πριν απο το γάμο αρχίστε να επισκέπτεστε καταστήματα και να δοκιμάζετε κουστούμια για να καταλήξετε σε κάποιο που θα σας εκφράζει, θα ταιριάζει στην προσωπικότητα σας και θα σας κολακεύει. Είναι καλύτερα να προτιμήσετε ένα κουστούμι κάποιου επώνυμου οίκου γιατί σίγουρα θα διαθέτει πιο προσεγμένη ραφή και ποιοτικότερα υφάσματα. Αν το επιθυμείτε μπορείτε και να ράψετε ένα κουστούμι, φροντίστε όμως ο ράφτης να διαθέτει την ανάλογη πείρα και κυρίως να έχετε ενημερωθεί για την ποιότητα της δουλειάς του. Στην προκειμένη περίπτωση επισκεφθείτε έγκαιρα ένα ράφτη για να σας πάρει τα μέτρα και να διαλέξετε το ύφασμα για να προλάβετε μέχρι την ημερομηνία του γάμου.\nΤο επίσημο γαμπριάτικο κουστούμι που ταιριάζει και σε έναν επίσημο γάμο είναι μαύρο ή γκρι με λευκό πουκάμισο, γιλέκο στις αποχρώσεις του σακακιού, σκουρόχρωμη γραβάτα, κάλτσες και παπούτσια σε μαύρο χρώμα. Κι αν σας φαίνονται βαριά τα σκούρα χρώματα, τοποθετείστε ένα άσπρο ή κόκκινο λουλούδι στην μπουτονιέρα του πουκαμίσου σας. Αν ο γάμος σας είναι σε πιο χαλαρό ύφος μπορείτε να διαλέξετε ένα κουστούμι σε ανοικτόχρωμες αποχρώσεις, ακόμα και να μη φορέσετε γραβάτα.\nΕιδικά αν παντρεύεστε καλοκαίρι έχετε περισσότερες δυνατότητες στην επιλογή των χρωμάτων. Λευκό κουστούμι, ανοικτό γκρι, διακριτικό γαλάζιο και εκρού με παπιγιόν αντί για γραβάτα θα ταιριάζουν απόλυτα στο κλίμα και την ατμόσφαιρα του καλοκαιριού. Μια πολύ καλή επιλογή για τη συγκεκριμένη εποχή είναι το λινό κουστούμι, παρ’ ότι η ποιότητα αυτή έχει την ιδιότητα να τσαλακώνει εύκολα. Πρόκειται όμως για ύφασμα αρκετά δροσερό και άνετο ειδικά για το καλοκαίρι.\nΣτην επιλογή του κουστουμιού σημαντικό ρόλο θα παίξουν και οι σωματικές σας αναλογίες. Αν για παράδειγμα είστε κοντός και λίγο γεμάτος προτιμείστε ένα μονόκουμπο σακάκι με βάτες και παντελόνι αρκετά μακρύ με ρεβέρ. Οι βάτες και τα παντελόνια σε αρκετό μήκος έχουν την ιδιότητα να ψιλώνουν και να αδυνατίζουν. Στους κοντούς αλλά λεπτούς ταιριάζουν τα σταυρωτά ή μονόκουμπα σακάκια και τα παντελόνια με διπλή πιέτα ή ρεβέρ. Ένα κουστούμι επίσης με λεπτές και μακριές ρίγες θα σας κάνει να φαίνεστε ψηλότερος. Οι ψηλοί και λεπτοί μάλλον δεν έχουν ιδιαίτερο πρόβλημα αφού μπορούν να φορέσουν σχεδόν ο,τιδήποτε. Ιδιαίτερα τους κολακεύουν τα σταυρωτά σακάκια και τα παντελόνια χωρίς πιέτες και ρεβέρ. Ό,τι σωματότυπο κι αν διαθέτετε συζητήστε το με τους ειδικούς κι αυτοί θα σας υποδείξουν αυτό που σας ταιριάζει και σας κολακεύει.\nΜερικές συμβουλές που πρέπει να έχετε υπόψη σας είναι οι εξής:\n• Μην επιλέξετε άλλο χρώμα το σακάκι κι άλλο το παντελόνι.\n• Εάν αποφασίσετε να φορέσετε γιλέκο, αυτό πρέπει να δένει με τις αποχρώσεις και το στιλ του κουστουμιού. Ανάμεσα στο γιλέκο και στο κολάρο του πουκαμίσου πρέπει να υπάρχει κενό δύο δακτύλων.\n• Το παντελόνι έχει το σωστό μήκος όταν το στρίφωμα του ακουμπά στα κορδόνια των παπουτσιών. Προτιμήστε ένα παντελόνι σε ίσια γραμμή, να μη σας πιέζει στους γοφούς και με μέση όχι χαλαρή αλλά ούτε και πολύ στενή. Τα παντελόνια με ρεβέρ δεν είναι ιδιαίτερα στην μόδα, αν όμως ταιριάζουν στις σωματικές σας αναλογίες και σας αναδεικνύουν προτιμήστε τα.\n• Το σακάκι φροντίστε να είναι άνετο στους ώμους, το στήθος και τα χέρια για να μπορείτε να κινείστε ελεύθερα χωρίς να πιέζεστε.\n• Το ίδιο ισχύει και για το πουκάμισο.\n• Ελέγξτε την ποιότητα του υφάσματος του κουστουμιού με προτίμηση στα cool wool.\n• Αν δεν είστε φαν της γραβάτας, τολμήστε να μη φορέσετε στο γάμο σας. Άλλωστε είναι στη μόδα πλέον ο γαμπρός να μη φοράει γραβάτα και να αφήνει το κουμπί του γιακά του πουκαμίσου ανοικτό. Σίγουρα έτσι υιοθετεί ένα στιλ πιο νεανικό, μοντέρνο και αρρενωπό.\n• Το πουκάμισο που θα φορέσετε πρέπει να είναι άριστης ποιότητας και ραφής. Αν θέλετε να δώσετε περισσότερη φινέτσα στην εμφάνιση σας χρησιμοποιείστε μανικετόκουμπα. Ο σκληρός γιακάς του πουκαμίσου προσδίδει ένα συντηρητικό και επίσημο ύφος ενώ αντίθετα ο μαλακός ένα ανεπίσημο και πιο χαλαρό ύφος. Εάν παντρεύεστε καλοκαίρι επιλέξτε ένα δροσερό, άνετο λινό πουκάμισο που θα το αφήσετε να πέφτει πάνω από το παντελόνι και φυσικά δε θα φορέσετε γραβάτα.


Υπουλος τρόπος εισαγωγής του σφραγίσματος (π. Παϊσιος ) – Προσέγγιση σε Ορθόδοξα θέματα\nDate: 20/06/2010Author: har 0 Σχόλια\nΘα δίνη κανείς την κάρτα στο κατάστημα και θα ψωνίζη, και ο καταστηματάρχης θα παίρνη τα χρήματα από την Τράπεζα. Όποιος δεν θα έχη κάρτα, δεν θα μπορή ούτε να πουλάη ούτε να αγοράζει . Από το άλλο μέρος θα αρχίσουν να διαφημίζουν « το τέλειο σύστημα » , το σφράγισμα με ακτίνες λέιζερ στο χέρι ή στο μέτωπο , που δεν θα διακρίνεται εξωτερικά.\nΣυγχρόνως στην τηλεόραση θα δείχνουν ότι ο τάδε πήρε την κάρτα του τάδε και του πήρε τα χρήματα από την Τράπεζα και θα λένε συνέχεια: « Πιο σίγουρο είναι το σφράγισμα με ακτίνες λέιζερ στο χέρι ή στο μέτωπο , γιατί μόνον ο κάτοχος ξέρει το νούμερό του. Το σφράγισμα είναι το τελειότερο σύστημα. Ούτε το κεφάλι μπορεί να πάρη ο άλλος ούτε το χέρι ούτε το σφράγισμα το βλέπει ». Γι’; αυτό αφήνουν\nτώρα τους ληστές , τους κακοποιούς , να οργώνουν.\nΔεκαπέντε Κελλιά λήστεψαν εκεί γύρω στις Καρυές. Έναν τον σκότωσαν, για να τον ληστέψουν. ΄Ετσι θα βρη τότε ευκαιρία ο καθένας να καταπατήση και να πάρη ό,τι θέλει. Ας πούμε, αν θέλη να καταπατήση ένα χωράφι, θα πη ότι ήταν δήθεν του παππού του ή ότι το είχε νοικιάσει κάποτε για βοσκοτόπι , οπότε άντε να βρης άκρη. Θα πουν μετά οι αρμόδιοι: « Δυστυχώς δεν μπορούμε να τους ελέγξουμε . Ο έλεγχος μόνο με το κομπιούτερ μπορεί να γίνη » , και θα προχωρήσουν στο σφράγισμα. Θα χτυπάη μετά το κομπιούτερ , θα βλέπη αν είσαι σφραγισμένος, για να σε εξυπηρετήσει ή όχι.\nΤα τριάμισι χρόνια θα είναι δύσκολα και θα την πληρώσουν μερικοί που δεν θα συμφωνήσουν με αυτό το σύστημα. Γι’; αυτούς όλο και κάποια αιτία θα βρίσκουν και θα τους κλείνουν στη φυλακή.\nΜετά έναν χρόνο θα τους πηγαίνουν σε άλλη πόλη για ανακρίσεις, για να περάσουν από άλλο δικαστήριο. Από την μια πόλη στην άλλη. Ύστερα θα πουν: « Μας συγχωρής, είσαι αθώος. Αν ήσουν σφραγισμένος , θα το ελέγχαμε σε ένα λεπτό. Τώρα δεν μπορούμε να κάνουμε τον έλεγχο » .\n-Μέχρι εκεί η …; ευγένειά τους δεν θα φτάση! Θα είναι ευγενείς, γιατί θα είναι …; Ευρωπαίοι. Θα δείξουν ανωτερότητα. Δεν θα βασανίζουν τους ανθρώπους , αλλά δεν θα μπορή να ζήση ο άνθρωπος , αν δεν έχει το σφράγισμα. Θα λένε: « Χωρίς το σφράγισμα ταλαιπωρείσθε! Αν το δεχόσασταν , δεν θα δυσκολευόσασταν » . Ούτε χρυσά νομίσματα ούτε δολλάρια, αν έχη , θα μπορή να τα χρησιμοποιή.\nΓι’; αυτό ,αν φροντίση κανείς να ζη από τώρα απλά, λιτά, θα μπορή να ζήση εκείνα τα χρόνια. Ν α έχη κανένα χωραφάκι, για να μπορή να καλλιεργήση λίγο σιτάρι, πατάτες. Να βάλη λίγα ελαιόδεντρα, και τότε με κανένα ζώο, καμμιά κατσίκα, λίγες κότες θα μπορή να αντιμετωπίση τις ανάγκες της οικογενείας του. Γιατί και προμήθειες να κάνης, δεν ωφελεί πολύ, αφού και τα τρόφιμα δεν κρατούν. Χαλούν γρήγορα. Φυσικά, το στρίμωγμα θα διαρκέση λίγο, τρία-τριάμισι χρόνια. Θα συντομευθούν οι ημέρες για τους εκλεκτούς. Δεν θα καταλάβουν πότε θα περάσουν. Ο Θεός δεν θα αφήση αβοήθητο τον άνθρωπο.\n-Γέροντα, σ’; αυτά τα δύσκολα χρόνια θα επέμβη ο Χριστός;\n-Ναι. Εδώ, βλέπεις, σε έναν αδικημένο που έχει καλή διάθεση , επειδή δικαιούται την θεία βοήθεια, παρουσιάζονται πολλές φορές οι Άγιοι , η Παναγία, ο Χριστός, για να τον σώσουν, πόσο μάλλον τώρα που θα βρίσκεται σε τόσο δύσκολη κατάσταση ο καημένος ο κόσμος. Τώρα μια μπόρα θα είναι, μια μικρή κατοχή του αντιχρίστου σατανά. Θα φάη μετά μια σφαλιάρα από τον Χριστό , θα συγκλονισθούν όλα τα έθνη και θα έρθη η γαλήνη στον κόσμο για πολλά χρόνια. Αυτήν την φορά θα δώση ο Χριστός μια ευκαιρία για να σωθή το πλάσμα Του. Θ αφήση το πλάσμα Του ο Χριστός; Θα παρουσιασθή στο αδιέξοδο των ανθρώπων , για να τους σώση από τα χέρια του Αντιχρίστου. Θα επιστρέψουν στον Χριστό και θα έρθη μια πνευματική γαλήνη σε όλην την οικουμένη για πολλά χρόνια. Μερικοί συνδυάζουν με αυτήν την επέμβαση του Χριστού την Δευτέρα Παρουσία. Εγώ δεν μπορώ να το πω.\n666πατήρ Παΐσιοςκαρτα του πολιτη\nΠροηγούμενο Previous post: Κάθε πότε να κοινωνούμε;\nΕπόμενη Next post: Θλίψη και κατάθλιψη! Η κατάθλιψη έχει συνήθη αιτία τον άφθονο εγωισμό!!


Γράμμα από την Σάντυ για τους νέους γονείς και όχι μόνο… | Life Ειδήσεις\nΓράμμα από την Σάντυ για τους νέους γονείς και όχι μόνο…\nΗ μικρή Ιωάννα έγινε 3,5 μηνών και η Σάντυ Κουτσοσταμάτη κάνει απολογισμό -σαν το ημερολόγιο της Bridget Jones- και αναλύει τι έχει μάθει ως τώρα ως νέα μαμά!\nΓΡΑΦΕΙ: NAFSIKA MAVROMOUSTAKOU 19-01-2012\nΗ μικρή Ιωάννα έγινε τρισήμιση μηνών…\nΌπως θα έκανε τον απολογισμό της και η Bridget Jones στο ημερολόγιό της:\nΈξοδοι για σινεμά: 1\nΝυχτερινοί έξοδοι: 1 (στις 2 βέβαια ήμασταν σπίτι)\nΦαγητό με φίλες: 1\nΔουλειά: 10 ώρες την εβδομάδα (το πολύ…)\nΑποτυχημένες απόπειρες για μεσημεριανό φαγητό: Αρκετές\nΗ μικρούλα για την ώρα είναι σαν προέκταση του εαυτού μου…\nΤα πράγματα που δεν κάνω σε σχέση με πριν είναι άπειρα. Το περίεργο της υπόθεσης είναι πως δεν περίμενα να το απολαμβάνω σε αυτό τον βαθμό. Ακόμα και τις ώρες που κοιμάται, ασχολούμαι μαζί της… Βλέπω φωτογραφίες της και διαβάζω βιβλία και έρευνες για θέματα διαπαιδαγώγησης. Διαβάζω βιβλία για δεύτερη ή και τρίτη φορά, γιατί τώρα εκτός από γνώση για τη δουλειά μου αποτελούν σημαντικά εφόδια για τη ζωή μου…\nΈψαξα για ζητήματα ωραρίου, ύπνου, φαγητού και ανταπόκρισης στο κλάμα των μωρών. Προσπάθησα να καταλάβω πότε πρέπει να τρώει, πού και πώς πρέπει να κοιμάται, με πιο τρόπο να ανταποκρίνομαι στο κλάμα της, πότε πρέπει να είναι το μπάνιο της, πόσο κρατούν οι κολικοί…\nΣας καταθέτω τα πιο σημαντικά που συγκράτησα και προσωπικά συμπεράσματα από επαγγελματική και προσωπική εμπειρία. Αν είσαι ήδη γονιός μάλλον θα σου φανούν πολύ γνώριμα, αν σκέφτεσαι να γίνεις, αποθήκευσε αυτό το κείμενο και θα με θυμηθείς…\n1. ΚΛΑΜΑ - ΕΝΤΑΣΗ\nΑνταποκρίσου, αλλά όχι άμεσα\nΌταν το νεογέννητο κλαίει έχει ανάγκη την ανταπόκρισή μας. Ωστόσο, μια μέση ανταπόκριση φαίνεται να είναι η πιο σωστή. Αφήστε λίγες στιγμές να περάσουν και μετά ανταποκριθείτε. Αυτές οι στιγμές θα του δώσουν την ευκαιρία να «εξερευνήσει» τρόπους να ησυχάσει τον εαυτό του και να ανακαλύψει τις δικές του δυνάμεις χωρίς να νιώσει εγκαταλελειμμένο από εσάς.\nΗ άμεση ανταπόκριση ίσως να στερήσει από το βρέφος την ικανότητα να αναπτύξει μια αίσθηση του εαυτού του από μόνο του, κάτι που θα του έδινε μεγάλη χαρά.\nΓκρινιάζει; Δεν πειράζει, θα περάσει…\nΜην απαντάτε στην δυσαρέσκεια του μωρού πάντα με δράση. Όταν η ανταπόκριση στη δυσφορία είναι πάντα η δράση, το μωρό μαθαίνει ότι μόνο η δράση σε κάνει να νιώθεις καλύτερα. Έτσι είναι σα να του λέτε «δεν αντέχω τη δυσφορία σου. Πρέπει να κάνω κάτι αμέσως για να σταματήσει». Έτσι η δική σας δυσφορία θα δημιουργήσει ακόμη μεγαλύτερη στο μωρό και θα του μάθετε ότι πρέπει να κρύβει τα συναισθήματα που εσάς δεν σας αρέσουν. Ανταποκριθείτε με ηρεμία σα να του λέτε «μην ανησυχείς, όλα είναι μια χαρά, είσαι απλά κουρασμένο». Αν έχει κολικούς, σκέψου ότι στην χειρότερη περίπτωση στον 3ο μήνα θα έχουν περάσει.\nΔώσε του ελεγχόμενα ερεθίσματα\nΈνα ανέκφραστο πρόσωπο στεναχωρεί το βρέφος. Ωστόσο, τα πολλά ερεθίσματα μαζί το κουράζουν και το κάνουν να κλείνεται στον εαυτό του. Μην πέφτετε συνέχεια πάνω στο μωρό (ειδικά αν είστε πάνω από δυο άτομα), αφήστε του το χώρο να εκφραστεί και γίνεται περισσότερο παρατηρητές.\nΕσύ είσαι ο καθρέφτης του\nΑν η ένταση του μωρού σας δημιουργήσει ένταση, τότε το μωρό θα αντιδράσει πιο έντονα, καθώς το αρχικό του συναίσθημα θα αυξηθεί. Εσείς με τις αντιδράσεις σας του μαθαίνεται πώς να διαχειρίζεται τα αρνητικά συναισθήματα. Αν πανικοβάλλεστε, του μαθαίνεται τον πανικό ως αντίδραση στις εντάσεις.\n2. ΥΠΝΟΣ - ΦΑΓΗΤΟ\nΗ μαγική λέξη είναι η ρουτίνα\nΌσο πιο νωρίς μπει το μωρό σε ρουτίνες, τόσο μεγαλύτερη ασφάλεια θα νιώθει. Επίσης, θα είναι πολύ πιο εύκολο για εσάς να του μάθετε σωστές συνήθειες για ύπνο και φαγητό. Ρουτίνα όμως δεν σημαίνει ότι αν έρθει για παράδειγμα κάποιος φίλος σας για φαγητό, θα καθυστερήσει το μπάνιο του παιδιού. Η ρουτίνα δεν χαλάει. Αν χαλάσει απλά δεν είναι ρουτίνα. Οπότε χρειάζεται να είσαι συνεπής σε ένα πρόγραμμα. Αυτό θα σε βοηθήσει να προγραμματίσεις τη ζωή σου και να έχεις περισσότερο χρόνο για τον εαυτό σου.\n- Οι έρευνες δείχνουν ότι κατά τις 20:00 με 20:30 τον χειμώνα και 20:30 με 21:00 το καλοκαίρι ο ύπνος παίρνει πιο εύκολα τα παιδιά.\nΗ έλλειψη ύπνου δημιουργεί υπερένταση\nΜην κάνεις το λάθος να σκεφτείς ότι όσο λιγότερο κοιμάται τη μέρα τόσο πιο εύκολα θα κοιμηθεί τη νύχτα. Το αντίθετο συμβαίνει. Όσο πιο εξουθενωμένο είναι το παιδί, τόσο μεγαλύτερη ένταση του βγαίνει. Σκέψου ότι σύμφωνα με τον Παγκόσμιο Οργανισμό Υγείας, το νεογέννητο πρέπει να κοιμάται 16 με 18 ώρες. Από τους 6 με 9 μήνες πρέπει να κοιμάται 12 με 15 ώρες το 24ωρο. Περίπου 12 ώρες το βράδυ, μία ώρα μετά το πρωινό ξύπνημα, 2 με 3 ώρες το μεσημέρι και μισή με 1 ώρα το απόγευμα.\nSOS! Μην μάθει να κοιμάται στα χέρια σου\nΜην κάνεις το δικό μου λάθος και το αφήνεις να αποκοιμιέται στα χέρια σου ή όσο τρώει. Τώρα κουράζομαι διπλά γιατί προσπαθώ να της αλλάξω αυτή τη συνήθεια… Έστω και μια στιγμή να είναι ξύπνιο πριν το βάλεις στην κούνια του θα βοηθήσει να μάθει σωστά τη συνήθεια του ύπνου.\nΆλλο μέρα, άλλο νύχτα…\nΌταν κοιμάται τη μέρα μην έχεις απόλυτη ησυχία (σαν να είναι νύχτα) ούτε και κλειστά παντζούρια. Αντίθετα τη νύχτα, κάντε ησυχία και κλείσε τα φώτα. Το σκοτάδι βοηθά στην έκκριση της ορμόνης του ύπνου.\nΈχω γνωρίσει πολλές μητέρες που θέλουν να ικανοποιήσουν κάθε ανάγκη του παιδιού τους και έχουν βάλει σαν στόχο να το απαλλάξουν από κάθε πόνο. Στην πραγματικότητα, το οδηγούν στην απροσαρμοστικότητα και στη δυστυχία. Δεν υπάρχουν τέλειοι γονείς. Μια πραγματική σχέση περιέχει την απογοήτευση, την πάλη και την δυσαρέσκεια, όπως ταυτόχρονα εμπεριέχει την αρμονία, την άνεση και την αγάπη.\nΤο να μεγαλώνω την μικρή Ιωάννα είναι ό,τι πιο δύσκολο και ταυτόχρονα απολαυστικό έχω κάνει μέχρι σήμερα. Μαζί της μεγαλώνω και εγώ καθώς ανακαλύπτω κομμάτια του εαυτού μου που αγνοούσα. Πλέον ο εαυτός σου έρχεται δεύτερος (μπορεί και τρίτος…) και αυτή είναι η πιο ανατρεπτική αλλά και συναρπαστική εμπειρία.\nAπαγορεύεται η οποιαδήποτε αναπαραγωγή,αντιγραφή, αναδημοσίευση, ανάρτηση ή με οποιοδήποτε τρόπο χρήση τωνκειμένων της ιστοσελίδας. Οι παραβάτες θα διώκονται σύμφωνα με τον νόμοπερί πνευματικής ιδιοκτησίας και τον ποινικό κώδικα.


Billy The Kid as BTK: Αναμνήσεις 1\nΜε αφορμή το φιλικό των gay στην Πόλη θυμήθηκα τα μεταξύ μας παιχνίδια. Όταν οι Μογγόλοι προσκύνησαν τον Panathinaikos αλλά και την ΘΥΡΑ13. Την πραγματική 13 που ήξερε ποια ομάδα υποστηρίζει και τι εθνικότητας είναι. Όταν εκείνη η 13 βρέθηκε στην Πόλη την προσκύνησαν όλοι.\nΉταν εκείνη η 13 που όλοι οι αντίπαλοι οπαδοί οργανωμένοι και μη ήθελαν να την βοηθήσουν στον επαναληπτικό.\nΉταν εκείνος ο Panathinaikos της σκλαβιάς με το "χανούμι" τον Νικόλα τον Λυμπερόπουλο, τον "Μανώλη", τον Ρενέ, τους ΓκουμοΜπασινάδες, τον Καραγκούνη, τον Μιχαλάκη(που μετά την φυγή του δεν ξανάπαιξε μπαλίτσα). Και η ομάδα είχε Βλάοβιτς, Κόλκα, Βαζέχα, Μικάελσεν, Γιούρκα.\nΜοναδική παραφωνία η απόφαση της διοίκησης για την 13. Ο Α.Φιλιππίδης απλά την εκφώνησε, άλλος την σκέφτηκε και το έκανε για τα συμφέροντά του.\nΑς θυμηθούμε και τον κόσμο που πήγε στην Πόλη.\nΣτον επαναληπτικό η άθλια απόφαση της ΠΡΑΓΜΑΤΙΚΗΣ διοίκησης άφησε το μισό γήπεδο άδειο. Μία απόφαση που δεν ταίριαζε με τις πράξεις της απέναντι σε αυτή την ομάδα. Μία ομάδα ΟΝΕΙΡΟ και πρότυπο για κάθε άλλη Ελληνική. Η απόφαση ήταν πολιτική... Πολιτική όμως έκανε και ο Panathinaikos και τους ξεγκόλιασε. 4-1 με σκόρερ τους Λυμπερόπουλο, Γκούμα, Μικάελσεν και τον Βαζέχα που μπήκε σαν αλλαγή στο 79 και στο 89 έκλεισε το σκορ. Εκείνο το βράδυ έμειναν στον πάγκο οι Κόλκα-Βλάοβιτς.\nΚαταραμένη σκλαβιά...Τώρα που είμαστε «ελεύθεροι» και έχουμε «υγεία» μπορούμε να προετοιμαζόμαστε για το μεγαθήριο Μίντιλαντ.\nΥΓ Αν θυμάμαι καλά στον επαναληπτικό της Αθήνας ο Ρουστού στο ημίχρονο ξεβάφτηκε.\nΑναρτήθηκε από Billy The Kid as BTK στις 12:51 π.μ.\nΕτικέτες Ευρώπη, Θύρα13, Παναθηναϊκός, Ποδόσφαιρο, Τουρκία


Πώς να διαχειριστείτε τις αγαπημένες σας επαφές με την εφαρμογή τηλεφώνου\nΗ ενσωματωμένη εφαρμογή Phone του iPhone διευκολύνει την κλήση των ατόμων με τα οποία μιλάτε περισσότερο, προσθέτοντάς τα στη λίστα αγαπημένων σας. Με τα Αγαπημένα, πατάτε απλά το όνομα του ατόμου που θέλετε να καλέσετε και ξεκινά η κλήση. Εδώ είναι τι πρέπει να ξέρετε για να προσθέσετε και να διαχειριστείτε ονόματα και αριθμούς στη λίστα αγαπημένων του iPhone σας.\nΠώς να προσθέσετε αγαπημένα στην εφαρμογή iPhone Phone\nΓια να κάνετε μια επαφή ένα Αγαπημένο, πρέπει να έχετε ήδη προσθέσει την επαφή στο βιβλίο διευθύνσεων του iPhone σας. Δεν μπορείτε να δημιουργήσετε νέες επαφές κατά τη διάρκεια αυτής της διαδικασίας. Για να μάθετε πώς μπορείτε να δημιουργήσετε μια νέα επαφή, διαβάστε την ενότητα Πώς να διαχειριστείτε τις επαφές στο βιβλίο διευθύνσεων iPhone .\nΜόλις το άτομο που θέλετε να φτιάξετε ένα αγαπημένο, βρίσκεται στο βιβλίο διευθύνσεών σας, προσθέστε τις στη λίστα αγαπημένων σας ακολουθώντας τα παρακάτω βήματα:\nΠατήστε το εικονίδιο του τηλεφώνου από την αρχική οθόνη του iPhone\nΑγγίξτε το μενού Αγαπημένα στο κάτω αριστερό μέρος\nΚάντε κλικ στο + στην πάνω δεξιά γωνία για να προσθέσετε τα αγαπημένα\nΑυτό αναδεικνύει την πλήρη λίστα επαφών σας. Μετακινηθείτε σε αυτό, αναζητήστε ή μεταβείτε σε μια επιστολή για να βρείτε την επαφή που θέλετε. Όταν βρείτε το όνομα, πατήστε το\nΣτο μενού που εμφανίζεται, μπορείτε να επιλέξετε από διάφορους τρόπους να επικοινωνήσετε με το άτομο, συμπεριλαμβανομένων των μηνυμάτων , κλήσης , βίντεο ή αλληλογραφίας (οι επιλογές εξαρτώνται από την ποσότητα πληροφοριών που έχετε προσθέσει). Η επιλογή που θα επιλέξετε θα είναι ο τρόπος επικοινωνίας με το άτομο από την οθόνη Αγαπημένων. Για παράδειγμα, εάν στέλνετε πάντα κείμενο σε κάποιον, πατήστε Μηνύματα για να φτιάξετε το Αγαπημένο τους ανοίγοντας την εφαρμογή Μηνύματα . Εάν προτιμάτε να συνομιλήσετε μέσω βίντεο, πατήστε FaceTime (αυτό λειτουργεί μόνο εάν η επαφή έχει FaceTime, επίσης, φυσικά)\nΑγγίξτε το στοιχείο για να το προσθέσετε ή πατήστε το βέλος προς τα κάτω για να δείτε τις επιλογές σας. Όταν πατήσετε το κάτω βέλος, το μενού εμφανίζει όλες τις επιλογές για αυτόν τον τύπο επικοινωνίας. Για παράδειγμα, αν έχετε και έναν αριθμό εργασίας και έναν αριθμό οικίας για κάποιον, θα σας ζητηθεί να κάνετε ένα από τα αγαπημένα σας\nΑγγίξτε την επιλογή που θέλετε\nΑυτό το όνομα και ο αριθμός τηλεφώνου εμφανίζονται τώρα στο μενού Αγαπημένα . Δίπλα στο όνομα του ατόμου υπάρχει μια μικρή σημείωση που δηλώνει εάν ο αριθμός είναι δουλειά, σπίτι, κινητό κ.λπ. Στο iOS 7 και επάνω, εάν έχετε μια φωτογραφία του ατόμου στην επαφή του, θα το δείτε δίπλα στο όνομά του.\nΠώς να αναδιατάξετε τα Αγαπημένα\nΑφού ορίσετε μερικά αγαπημένα, ίσως θέλετε να αναδιατάξετε την παραγγελία σας. Για να το κάνετε αυτό, ακολουθήστε τα εξής βήματα:\nΑγγίξτε την εφαρμογή Τηλέφωνο\nΑγγίξτε το κουμπί Επεξεργασία στο επάνω αριστερό μέρος\nΑυτό εμφανίζει μια οθόνη με κόκκινα εικονίδια στα αριστερά των αγαπημένων και ένα εικονίδιο που μοιάζει με μια στοίβα τριών γραμμών στα δεξιά\nΠατήστε το εικονίδιο τριών γραμμών και κρατήστε το. Το αγαπημένο που έχετε επιλέξει θα γίνει ενεργό (όταν είναι ενεργό, φαίνεται να είναι ελαφρώς πάνω από τα άλλα Αγαπημένα)\nΣύρετε το Αγαπημένο στη θέση της λίστας που επιθυμείτε και αφήστε την\nΠατήστε Τέλος στο επάνω αριστερό μέρος και η νέα σειρά των αγαπημένων σας θα αποθηκευτεί.\nΦροντίστε τα αγαπημένα στο μενού Touch Touch 3D\nΕάν έχετε ένα iPhone με οθόνη αφής 3D - από αυτή τη γραφή, αυτή είναι η σειρά iPhone 6 , 6S και 7 - υπάρχει ένα άλλο μενού αγαπημένων. Για να το αποκαλύψετε, πατήστε σκληρά το εικονίδιο εφαρμογής τηλεφώνου στην αρχική οθόνη. Αν το έχετε κάνει, ίσως να έχετε σύγχυση σχετικά με το πώς επιλέγονται τα αγαπημένα που εμφανίζονται εκεί.\nΤα τρία ή τέσσερα αγαπημένα (ανάλογα με την έκδοση του iOS) είναι από την οθόνη Αγαπημένα, με αντίστροφη σειρά. Δηλαδή, το αγαπημένο νούμερο ένα σε αυτή την οθόνη εμφανίζεται πλησιέστερα στο εικονίδιο εφαρμογής τηλεφώνου. Το τέταρτο αγαπημένο εμφανίζεται μακρύτερα από το εικονίδιο.\nΕπομένως, εάν θέλετε να αλλάξετε τη σειρά των αγαπημένων στο μενού εξόδου, αλλάξτε τις στην κύρια οθόνη Αγαπημένων.\nΠώς να αφαιρέσετε τις επαφές από τα Αγαπημένα\nΘα υπάρχει χρόνος για να καταργήσετε ένα Αγαπημένο από αυτή την οθόνη. Είτε πρόκειται για αλλαγή εργασίας είτε για τερματισμό μιας σχέσης ή φιλίας, ίσως χρειαστεί να ενημερώσετε αυτήν την οθόνη.\nΓια να μάθετε πώς μπορείτε να διαγράψετε τα αγαπημένα, ανατρέξτε στην ενότητα Τρόπος κατάργησης αγαπημένων από την εφαρμογή iPhone Phone .\nΧρησιμοποιώντας την λειτουργία Up Next στο iTunes\nΠώς να ορίσετε και να χρησιμοποιήσετε Live Wallpapers στο iPhone σας\nΠώς να επαναφέρετε τα φωνητικά μηνύματα στο iPhone\nΒασικός ενισχυτής ήχου αυτοκινήτου: Κανάλια, ισχύς και σαφήνεια\nΠώς να ενεργοποιήσετε τη ροή φωτογραφιών και την κοινή χρήση φωτογραφιών iCloud\nΠώς να κάνετε αναζήτηση μέσα σε μια διεύθυνση Web\nΤο λειτουργικό σύστημα Tizen Smart TV της Samsung\nΡυθμίσεις διακομιστή IMAP του Outlook.com


Γεννήθηκε στα Δελέρια Τυρνάβου το 1941. Σε πολύ μικρή ηλικία εγκαταστάθηκε στον Τύρναβο για σπουδές στο Δημοτικό και στο Γυμνάσιο. Αποφοίτησε με άριστα από την Παιδαγωγική Ακαδημία Θεσσαλονίκης. Παντρεύτηκε την Κατίνα Κόκρα και απέκτησε δύο γιους και μια κόρη.\nΔάσκαλος υπηρέτησε σε σχολεία του Τυρνάβου εκπαιδεύοντας και γαλουχώντας γενιές νέων. Ασχολήθηκε με τα κοινά αναπτύσσοντας μεγάλη συνδικαλιστική δράση, βοηθώντας έτσι στην επίλυση των προβλημάτων του κλάδου των εκπαιδευτικών. Ήταν επί σειρά ετών σύμβουλος στο σύλλογο δασκάλων και νηπιαγωγών του Ν. Λάρισας και διετέλεσε και Πρόεδρος αυτού. Η μακρόχρονη προσφορά του στα συνδικαλιστικά επιβραβεύτηκε τέλος με την εκλογή του ως μέλος, στην Διδασκαλική Ομοσπονδία Ελλάδος (ΔΟΕ).\nΗ προσωπικότητά του και η θέλησή του ως ενεργός πολίτης τον ώθησαν να ασχοληθεί με την συμμετοχή του στη διοίκηση της πόλης στην οποία μεγάλωσε. Οι εκλογείς του Τυρνάβου τον εξέλεξαν για πρώτη φορά ως δημοτικό σύμβουλο την τετραετία 1990 – 1994 και ως Δήμαρχο την επόμενη τετραετία 1995 – 1998.\nΣτη σύντομη θητεία του ως Δήμαρχος Τυρνάβου, από τον Ιανουάριο του 1995 μέχρι την ημέρα του θανάτου του, στις 17 Αυγούστου 1996, έθεσε τα θεμέλια για τη δημιουργία μιας νέας πόλης, όπου κυρίαρχο στοιχείο ήταν η ισοβαρής ανάπτυξη του κέντρου και της περιφέρειας.\nΜε συνεχείς παραστάσεις κατόρθωσε να κατασκευαστεί σε οικόπεδο που παραχώρησε ο Δήμος Τυρνάβου, ο Β’ οικισμός των εργατικών κατοικιών. Οριστικοποίησε την ένταξη του έργου της αποχέτευσης του Τυρνάβου στο Ταμείο Συνοχής. Εκτέλεσε πολλά έργα οδοποιίας και κατασκευής πλατειών. Με τις επιλογές του, συνετέλεσε γενικότερα στην ανάπτυξη του πνευματικού, μορφωτικού, κοινωνικού, βιοτικού και οικονομικού επιπέδου της πόλης, αλλά και της ευρύτερης περιοχής.\nΤο Δημοτικό Συμβούλιο για την μεγάλη προσφορά του στη σύντομη θητεία του, τίμησε τον Νικόλαο Χελιδόνη, ονομάζοντας πλατεία της πόλης σε «πλατεία Δημάρχου Νίκου Χελιδόνη».


Συμμορία με ανήλικους είχε "ρημάξει" την Ηλεία | BLOKO\nΑρχική / Αστυνομία / Ελλάδα / Κλοπές- Διαρρήξεις / Συλλήψεις / Συμμορία με ανήλικους είχε "ρημάξει" την Ηλεία\n6/10/2019 04:02:00 μ.μ. Αστυνομία , Ελλάδα , Κλοπές- Διαρρήξεις , Συλλήψεις Edit\nΕξιχνιάσθηκαν, από τους αστυνομικούς του Τμήματος Ασφάλειας Ήλιδας, επτά κλοπές που έλαβαν χώρα τους τελευταίους 14 μήνες, σε διάφορες περιοχές της Ηλείας και σχηματίσθηκαν\nδικογραφίες σε βάρος εννέα δραστών, για κλοπή.\n• Κλοπή σε γραφείο που διαπράχθηκε πριν από τρεις μήνες περίπου στην Αμαλιάδα. Δράστιδα είναι μια 15χρονη ημεδαπή, η οποία αφαίρεσε το πορτοφόλι ημεδαπής, που περιείχε έγγραφα και μικρό χρηματικό ποσό.\n• Κλοπή που διαπράχθηκε πριν από τρεις μήνες στον Καλαθά Ηλείας. Δράστες είναι δυο ημεδαποί άνδρες, ηλικίας 19 και 17 ετών, οι οποίοι εισήλθαν σε αυλή οικίας ηλικιωμένης ημεδαπής και αφαίρεσαν με τη μέθοδο της απασχόλησης (4.700) ευρώ.\n• Τρεις κλοπές που διαπράχθηκαν στην Αμαλιάδα, από 21-1-2018 έως 10-5-2019 και σχηματίστηκε δικογραφία σε βάρος τριών ημεδαπών ανδρών, ηλικίας 13, 14 και 12 ετών, τα πλήρη στοιχεία των οποίων έχουν ταυτοποιηθεί. Ειδικότερα, την 21-1-2018 ο 12χρονος αφαίρεσε από υπάλληλο καφετέριας το πορτοφόλι της, που περιείχε διάφορα έγγραφα και μικρό χρηματικό ποσό, την 26-02-2019 ο 13χρονος και ο 14χρονος αφαίρεσαν από οικία ημεδαπής διάφορα κοσμήματα και την 10-05-2019 οι τρεις ανήλικοι αφαίρεσαν από οικία ημεδαπής κοσμήματα, συνολικής αξίας 7.000 ευρώ.\n• Κλοπή που διαπράχθηκε πριν από ένα χρόνο στην Αμαλιάδα και σχηματίστηκε δικογραφία σε βάρος 22χρονου ημεδαπού, ο οποίος αφαίρεσε από κατάστημα, είδη εξοπλισμού. Ο ίδιος δράστης, την 8-5-2018 αποπειράθηκε να εισέλθει σε οικία ημεδαπού\n• Κλοπή που διαπράχθηκε πριν από ενάμιση μήνα στο Κρυονέρι και σχηματίστηκε δικογραφία σε βάρος δυο ημεδαπών, ηλικίας 19 και 16 ετών, οι οποίοι εισήλθαν σε οικία ημεδαπού και αφαίρεσαν κοσμήματα.


O Deliveras έγινε «Γρεβενιώτης» « Στουρνάρας: «Τέλη Ιουλίου θα πάρουμε την επόμενη δόση»\nΟι τρεις νέες «υπερ-Γαίες», πλανήτες με μάζα λίγο μεγαλύτερη από της Γης, ανακαλύφθηκαν στη λεγόμενη κατοικήσιμη ζώνη του τριπλού συστήματος Gliese 667C, το οποίο βρίσκεται σε απόσταση 22 ετών φωτός, στην κατεύθυνση του αστερισμού του Σκορπιού. Οι τρεις νέοι εξωπλανήτες περιφέρονται γύρω από ένα αμυδρό άστρο με μάζα τρεις φορές μικρότερη από του Ήλιου. Με τη σειρά του, το άστρο αυτό βρίσκεται σε τροχιά γύρω από δύο άλλα παρόμοια άστρα. Αυτό σημαίνει ότι από την επιφάνεια των πλανητών θα μπορούσε κανείς να δει τρία αστέρια, δύο από τα οποία παραμένουν ορατά ακόμα και στη διάρκεια της νύχτας και λάμπουν περίπου με την ένταση της πανσελήνου στη Γη. Στο σύστημα Gliese 667C είχαν ήδη εντοπιστεί τρεις μεγαλύτεροι πλανήτες, και αυτοί σε τροχιά γύρω από το ίδιο αμυδρό άστρο. Η διεθνής ερευνητική ομάδα που υπογράφει τη νέα ανακάλυψη στην επιθεώρηση Astronomy & Astrophysics υποψιαζόταν ότι το σύστημα έκρυβε περισσότερους πλανήτες. Αναλύοντας τα δεδομένα Οι ερευνητές επανεξέτασαν τα διαθέσιμα δεδομένα και συνέλεξαν νέα στοιχεία με το όργανο Harps, το οποίο έχει εγκατασταθεί σε ένα τηλεσκόπιο 3,6 μέτρων που διατηρεί στη Χιλή το Ευρωπαϊκό Αστεροσκοπείο του Νότου (ESO). Το Harps ειδικεύεται στον εντοπισμό εξωπλανητών με τη μέθοδο της γωνιακής ταχύτητας: συμπεραίνει την ύπαρξη των πλανητών από τον ασθενή κλυδωνισμό που προκαλούν οι πλανήτες αυτοί στο μητρικό τους άστρο. Η ανάλυση επιβεβαίωσε την ύπαρξη των τριών πρώτων μεγάλων πλανητών και επέτρεψε τον εντοπισμό ακόμα τριών ή τεσσάρων. Το σημαντικό είναι ότι, από τους έξι ή επτά πλανήτες του συστήματος, οι τρεις βρίσκονται στην κατοικήσιμη ζώνη, δηλαδή στη σωστή απόσταση από το μητρικό τους άστρο ώστε να είναι δυνατή η παρουσία υγρού νερού στην επιφάνειά τους. Στο Ηλιακό Σύστημα, η κατοικήσιμη ζώνη εκτείνεται από την τροχιά της Αφροδίτης μέχρι την τροχιά του Δία. Σε μικρότερη απόσταση από τον Ήλιο το νερό απλά θα έβραζε, ενώ σε μεγαλύτερη θα μπορούσε να υπάρχει μόνο ως πάγος. Για τους υποψήφιους κατοίκους του Gliese 667C, όμως, η κατάσταση θα ήταν διαφορετική: δεδομένου ότι το μητρικό άστρο είναι κρύο και αμυδρό, η κατοικήσιμη ζώνη βρίσκεται πολύ πιο κοντά του. Και οι τρεις «κατοικήσιμοι» πλανήτες βρίσκονται πιο κοντά στο άστρο τους από ό,τι ο Ερμής στον Ήλιο. Και αυτό σημαίνει ότι ένας χρόνος στους νέους αυτούς κόσμους διαρκεί από 28 έως 62 ημέρες. Σε κάθε περίπτωση, πάντως, η σύσταση των πλανητών και οι συνθήκες που επικρατούν στις επιφάνειές τους είναι προς το παρόν αδύνατο να εκτιμηθεί με ακρίβεια. Οι διαπλανητικοί μεσίτες θα πρέπει επομένως να περιμένουν πριν βάλουν αγγελία. ΤΟ ΒΗΜΑ\nThis entry was posted on Τρίτη, Ιούνιος 25th, 2013 at 23:20 and is filed under HOT STORIES. You can follow any responses to this entry through the RSS 2.0 feed. You can skip to the end and leave a response. Pinging is currently not allowed.


David Portnoy Wiki, Βιογραφία, Καριέρα, Επικοινωνία & Πληροφορίες Net Worth - Celebrity.fm - # 1 Επίσημα αστέρια, Δίκτυο επιχειρήσεων και ατόμων, Wiki, Ιστορία επιτυχίας, Βιογραφία και αποσπάσματα\nDavid Portnoy Wiki, Βιογραφία, Καριέρα, Επικοινωνία & Πληροφορίες\nwiki de David David Portnoy\nΗ καθαρή αξία και ο μισθός του David Portnoy: Ο David Portnoy είναι μια αμερικανική προσωπικότητα αθλητικών μέσων και επιχειρηματίας στο Διαδίκτυο με περιουσία 120 εκατομμυρίων $. Ο Portnoy κέρδισε την περιουσία του ως ιδρυτής του ψηφιακού αθλητικού ομίλου Αθλητισμός Barstool.\nΟ David Portnoy γεννήθηκε στις 22 Μαρτίου 1977. Αποφοίτησε από το Πανεπιστήμιο του Μίσιγκαν το 1999 με ένα βαθμός στην εκπαίδευση. Μετά το κολέγιο, μετακόμισε στη Βοστώνη όπου εργάστηκε για εταιρεία έρευνας αγοράς υπολογιστών. Ίδρυσε Αθλητισμός Barstool το 2003 ως έντυπη έκδοση για το Ευρύτερη περιοχή της Βοστώνης.\nΗ εφημερίδα προσφέρει φανταστική αθλητισμός προβλέψεις, διαφήμιση παιχνιδιών και αθλητική κάλυψη. Ο ιστότοπος κυκλοφόρησε το 2007. Κατά τα επόμενα 10 χρόνια, το Barstool θα γίνει ένας απίθανος σταθμός αθλητικών μέσων. Στις πρώτες μέρες του ιστότοπου, το Portnoy ήταν γνωστό ότι ξόδευε τακτικά περισσότερες από 10 ώρες την ημέρα, ενώ εργαζόταν ακόμη τα Σάββατα και τις Κυριακές.\nΣτον ιστότοπο, ο Dave έχει τον τίτλο "El Presidente" ή "Stool Presidente". Ο ιστότοπος είναι ένας συνδυασμός ύπουλης αθλητικής κάλυψης και ελκυστικών γυναικών. Η μάρκα έχει χαρακτηριστεί ως συνδυασμός μεταξύ του «ESPN και του Girls Gone Wild». Αυτός ο συνδυασμός φαίνεται να λειτουργεί καλά, καθώς το BarstoolSports είναι ένας από τους πιο δημοφιλείς αθλητικούς ιστότοπους στο Διαδίκτυο σήμερα.\nΤο 2017, ο Portnoy ξεκίνησε μια σειρά από κριτικές για πίτσες με τίτλο "One Bite with Davey Pageviews". Ο ανεπίσημος σκοπός της παράστασης είναι να αναθεωρήσει κάθε μέρος της πίτσας στο Μανχάταν.\nΟ Portnoy παντρεύτηκε Ρενέ Σάθερθγουέιτ από έως 2009 2017.\nΕξαγορά του ΤσερνίνΤον Ιανουάριο του 2016, αναφέρθηκε ότι το The Chernin Group εξαγοράστηκε από τον Peter Chernin από τον Peter Chernin από το Peter Chernin. Μέχρι το 10, η Chernin είχε επενδύσει 15-2018 εκατομμύρια δολάρια για να αυξήσει το μερίδιό της στο 20%. Το Portnoy παρέμεινε 25% στον έλεγχο του περιεχομένου της εταιρείας, το οποίο τελικά περιελάμβανε podcast, περιεχόμενο παιχνιδιού, εμπορεύματα, μάρκες αλκοόλ, τηλεοπτικές εκπομπές και άλλα.\nΕθνική απόκτηση Penn Τον Ιανουάριο του 2020, Penn National Gaming απέκτησε μερίδιο 36% στην Barstool Sports έναντι 450 εκατομμυρίων δολαρίων. Το συνολικό ποσό της αρχικής συναλλαγής θα είναι 163 εκατομμύρια $. Η Penn National έχει τη δυνατότητα να πληρώσει επιπλέον 62 εκατομμύρια δολάρια για τρία χρόνια για να αυξήσει το μερίδιό της στο 50%. Μετά τη σύναψη της αρχικής συμφωνίας, το μερίδιο 60% του Chernin Group μειώθηκε σε 36%, το οποίο είναι το μερίδιο της Penn National. Το υπόλοιπο 28% εξακολουθεί να ανήκει στον David Portnoy και μερικά βασικά στελέχη όπως ο Διευθύνων Σύμβουλος Erika Nardini.\nΤις ημέρες μετά την ανακοίνωση, οι μετοχές έφτασαν στο υψηλό όλων των εποχών των 38 $. Δυστυχώς, ως αποτέλεσμα της παγκόσμιας επιδημίας του κορανοϊού, η μετοχή της Penn έπεσε. Μέχρι τις 17 Μαρτίου, η μετοχή είχε υποχωρήσει στα 7 $ ανά μετοχή. Αυτό είναι κάτω 81% από την κορυφή.\nΜέχρι τις 10 Μαΐου, είχε φτάσει τα 20 $ περίπου ανά μετοχή. Μέχρι τον Αύγουστο, είχε υπερδιπλασιαστεί σε περίπου 50 $ ανά μετοχή.\nΣύμφωνα με το αρχείο Penn Gaming Q1 2020 10-Q SEC, από τα 163 εκατομμύρια δολάρια σε μετρητά, περίπου 23 εκατομμύρια δολάρια δόθηκαν ως μετατρέψιμες προνομιούχες μετοχές και 3 εκατομμύρια δολάρια διατέθηκαν ως «προθεσμιακές συμβάσεις». Το μετατρέψιμο απόθεμα μπορεί τελικά να μετατραπεί σε περίπου 0.5% της κεφαλαιοποίησης της Penn Gaming ή σε 883,000 μετοχές της Penn Gaming stock.\nΤη στιγμή της γραφής, η κεφαλαιοποίηση της αγοράς της Penn Gaming ανέρχεται σε 7.5 δισεκατομμύρια δολάρια. Έτσι, ένα μερίδιο 0.5% θα αξίζει 37.5 εκατομμύρια δολάρια σε αυτό το επίπεδο. Η Dave θα είχε το 1/3 αυτού του μεριδίου, το οποίο είναι περίπου 12.5 εκατομμύρια δολάρια σε τρέχοντα επίπεδα. Σε συνδυασμό με το υπόλοιπο ενδιαφέρον του για περίπου 90 εκατομμύρια $ στο Barstool και τον πλούτο από προηγούμενες συναλλαγές, εκτιμούμε ότι ο πλούτος του Dave Portnoy είναι 120 εκατομμύρια $.\nΠροηγούμενο άρθρο Πόσο αξίζει το 2020;\nΕπόμενο άρθρο Πόση είναι η καθαρή αξία του Pat Sajak;\nΕίναι ο Deok Hwa Θεός;\nΧώρισαν η Μίκα και η Νταϊσού;\nΠοιος είναι ο κακός στην Princess Bride;\nΠόσο αξίζει το 2020;\nΠόση είναι η καθαρή αξία του Pat Sajak;


Στην ASUS ο τίτλος του κορυφαίου κατασκευαστή φορητών για παιχνίδια - Ειδήσεις - TheLab.gr\nΣτην ASUS ο τίτλος του κορυφαίου κατασκευαστή φορητών για παιχνίδια\nΗ MSI ήταν στο παρελθόν ο κορυφαίος κατασκευαστής φορητών υπολογιστών που προορίζονταν για χρήση κυρίως σε παιχνίδια (gaming laptops). Σταδιακά η ASUS άρχισε να κερδίζει έδαφος και στο τρίτο τρίμηνο του 2016, έφτασε στο σημείο να ισχυρίζεται ότι αυτή πλέον ήταν ο κορυφαίος κατασκευαστής. Βέβαια η MSI συνέχιζε να υποστηρίζει ότι αυτή παρέμενε στην κορυφή. Με βάση τα στοιχεία όμως στο τέλος του 2016 και με βάση το Digitimes, η ASUS πλέον βρίσκεται στην κορυφή της σχετικής λίστας.\nΣύμφωνα με τα στοιχεία αυτά, κατά την διάρκεια του 2016 πωλήθηκαν 4,5 εκατομμύρια gaming laptops, εκ των οποίων τα 1,2 εκατομμύρια ήταν ASUS, ενώ η MSI κατάφερε να πουλήσει μεταξύ 800 και 850 χιλιάδες. Βλέπουμε λοιπόν την ASUS να έχει περάσει ξεκάθαρα στην πρώτη θέση και με μεγάλη διαφορά. Και οι δύο εταιρίες προβλέπουν αύξηση των πωλήσεών τους κατά 10-15%.\nΑν και η γενικότερη εικόνα της αγοράς των PCs τα τελευταία χρόνια δεν είναι καλή, το κομμάτι που στοχεύει στα παιχνίδια συνεχίζει να παρουσιάζει άνθηση. Οι εταιρίες σε μια προσπάθεια να προσελκύσουν όλο και περισσότερο κόσμο στην κατηγορία των gaming laptops, δημιουργούν όλο και περισσότερα, σχετικά οικονομικά, μοντέλα gaming laptops. Asus, MSI, Lenovo και HP διαθέτουν gaming laptops στην Ασιατική αγορά που η τιμή τους ξεκινάει από τα $799, ενώ σε άλλες αγορές το κόστος ξεκινάει από τα $1000, παρόλο τις πρόσφατες αυξήσεις σε μνήμες, SSDs και panels . Τιμή που μπορεί να δείχνει υψηλή σε σχέση με ένα τυπικό laptop, αλλά είναι σίγουρα χαμηλότερη για παράδειγμα από αυτή της νέας έκδοσης του Razer Blade για το οποίο σας γράψαμε εχτές.\nΣτην εν λόγω αγορά σκοπεύει να δραστηριοποιηθεί πιο έντονα και η Acer, με νέα κορυφαία gaming laptops της σειράς Predator, αλλά και πιο οικονομικά μοντέλα των σειρών V-Nitro και VX.


Η Ομόνοια και τα τρία Τ του Ελύτη, 24Sports & News\n27 ΑΥΓΟΥΣΤΟΥ 2020 - 18:07\nΌταν είσαι Κυπριακή ομάδα και θέλεις να πετύχεις στην Ευρώπη χρειάζεται να υπάρχουν ορισμένες βασικές προϋποθέσεις. Πέραν της τύχης για να είμαστε δίκαιοι. Δεν είναι δυνατό να είσαι άτυχος, να μπαίνεις στην κληρωτίδα ως αουτσάιντερ και να προκρίνεσαι. Αυτό μόνο στα μυθιστορήματα και στις φανταστικές αθλητικές κινηματογραφικές ταινίες. Την τύχη σου όμως πρέπει να είσαι έτοιμος να την εκμεταλλευτείς.\nΌπως είπε και ο νομπελίστας ποιητής μας Οδυσσέας Ελύτης «Τα τρία Τ της επιτυχίας είναι: Ταλέντο, Τόλμη, Τύχη». Αυτά λοιπόν είχε η Ομόνοια. Αρκούν όμως; Χρειάζονται και άλλα πράγματα. Στοιχεία τα οποία την έχουν βοηθήσει μέχρι σήμερα και ίσως την σπρώξουν και παρακάτω.\nΠρώτα απ’ όλα σε μια πρωτόγνωρη κατάσταση για όλο τον κόσμο της Πανδημίας κατάφερε να διατηρήσει σχεδόν όλους τους περσινούς ποδοσφαιριστές στο δυναμικό της. Τούτο τη βοήθησε να διατηρήσει την ομοιογένεια της. Της έλειπαν, λόγω της διακοπής του πρωταθλήματος, αγώνες και ρυθμός, αλλά είχε εξασφαλισμένη την ομοιογένεια. Άλλες φορές σε προηγούμενα χρόνια προχωρούσε σε αρκετές αλλαγές πράγμα που της στοίχιζε. Η τελευταία φορά που έφτασε τόσο κοντά σε όμιλο Ευρωπαϊκή διοργάνωσης ήταν το Καλοκαίρι του 2014 όταν με τον Κώστα Καϊάφα στην τεχνική της ηγεσία κράτησε το βασικό κορμό της από την προηγούμενη χρονιά. Όπως τότε λοιπόν έτσι και σήμερα με τον ίδιο προπονητή και φιλοσοφία αλλά και ποδοσφαιριστές είχε την πρώτη ύλη για μια ελπιδοφόρα σεζόν.\nΣημαντική παράμετρος και ενισχυτικό στοιχείο να συνδυάσει πρωταγωνιστική πορεία και στο πρωτάθλημα είναι ο Κύπριος ποδοσφαιριστής. Δεκαπέντε ξένους και 1-2 του καταλόγου Β έχουν όλες οι ομάδες. Οπότε αυτοί που μπορούν να κάνουν τη διαφορά είναι οι καλοί Κύπριοι ποδοσφαιριστές. Και ο Χένιγκ Μπεργκ έδειξε πως αυτή τη στιγμή μπορεί να βασίζεται σε πλειάδα από τέτοιους από τον 17χρονο Λοϊζου μέχρι τον 24χρονο Κούσουλο.\nΕφόσον η 17άδα των ξένων αυξηθεί σε 22 με 23 ποδοσφαιριστές που μπορούν να εξυπηρετήσουν ανά πάσα στιγμή το πλάνο του τότε πιθανό να αποκτήσει σημαντικό πλεονέκτημα έναντι των υπολοίπων ομάδων. Λόγω του βάθους που θα αποκτήσει θα μπορεί να καλυφτεί σε περιπτώσεις τραυματισμών αλλά και τιμωριών. Εάν ο Κύπριος ποδοσφαιριστής καταφέρει να κάνει τη διαφορά φέτος, τότε το μέλλον της είναι ευοίωνο.\nΟμόνοια: Κυπρίων …λάμψη\n«Είναι τρελός ο Νορβηγός!» (vids-pics)\nΧαρίτου: «Ευλογία που έχουμε τον Μπεργκ» (ηχητικό)\nΤο Pulp Fiction, ο ταχυδακτυλουργός και ο Ξανθόπουλος


Δράσεις για παιδιά στην Δημόσια Βιβλιοθήκη Βέροιας\nΤρίτη, 28 Ιούνιος 2016 18:52\nΜπορείς να εξερευνήσεις κάτι μπλε; Ένα βέλος; Μερικά χαλικάκια, μπαχαρικά ή βότανα; Φέτος στη Δημόσια Κεντρική Βιβλιοθήκη της Βέροιας όλα έχουν ενδιαφέρον και μπορούν να εξερευνηθούν.\nΌλοι οι συμμετέχοντες πρέπει να ενημερώνουν σε περίπτωση ακύρωσης. Όσοι δεν ενημερώνουν θα χάνουν τη συμμετοχή τους τον επόμενο μήνα.\nΟ αριθμός των θέσεων για τις δημιουργικές δραστηριότητες είναι περιορισμένος. Δηλώστε έγκαιρα συμμετοχή στη Δημόσια Κεντρική Βιβλιοθήκη της Βέροιας, Έλλης 8 ή στο τηλ. 2331024494, www.libver.gr


αγρικουλτουρα: Φεβρουαρίου 2010\nη μάννα ΕΛΛΑΣ,και ο Πειναλέων, κάπου εκεί θα είναι και η Ανεργίτσα.Του ΜΠΟΣΤ βεβαιως\nΤάπαιξε η παρθένα μας μετά τη βίαιη διείσδυση του αλλότριου πέους ,και τρέχει μαζεύοντας τα ξεσκιζμένα λευκά,να κρυφτεί στον καλαμιώνα του βάλτου.\nΕνώ ο Ανέστης Βλάχος με το ένα μάτι τρελλαμένο και το άλλο σε μόνιμη νιρβάνα , ψάχνει αλλόφρων και μισοσκυμμένος το ντορό,να την εντοπίσει γιά το δεύτερο χέρι.\nΕκεί απάνω , εμφανίζεται Λάκης Κομνηνός, ξανθός και καβαλλάρης Αγιώργης ,γιά να τον σαβουρντίσει - ουστ από δω ,παλιοπεινάλα μουζίκε ,βρωμιάρη και γκαϊδέ -, και να τη σώσει επιτέλους.\nΣυγχίστηκε ο λεβέντης ελληναράς λαός, γιατί τον βρίζουνε οι ξένοι απολίτιστοι,και τον λένε κλέφτη,και λωποδύτη, του ψιλομαγαρίζουνε οι πρώην ναζήδες την Αφροδίτη την κουλή, που ανάθεμα αν θα υπάρξει κάτι παραπάνω από το 30% της επικράτειας να της αναγνωρίσει την εντοπιότητα ,πως είναι της Μήλου δηλαδή και όχι της Ντίσνεϋλαντ.....\nΑν και μεταξύ μας ρε παιδιά, ο τυπάκος που έκανε το κωλοδάχτυλο εξώφυλλο, μάλλον χοντρομαλάκας μου κάνει, διότι απ' όσο ξέρω, άμα στο μοστράρει κάποιος , τον δικόνε σου κώλο εννοεί, κι' όχι τον δικόνε του, οπότε η Αφρούλα που είναι και η αγαπημένη μου, αλλονών κώλους εννοεί.αλλά ένιγουέη....\nΣκούζουν λοιπόν οι ελληναράδες συμπούρμπουλοι:\nΠρώην επιδοτούμενοι Αγρότες του βουνού και του κάμπου , δημοσιογράφοι οπωσδήποτε λεβέντες. Δημοσιοϋπάλληλοι εξειδικευμένοι στο χρόνιο ξύσιμο ,εργατοπατέρες και σία ,με άλλοθι τις πλάτες όλων των χρονίως σιωπηλών εργαζομένων .\nΚαι χτυπιούνται αγαναχτιζμένοι οι ημέτεροι , γιά τα κυβερνητικά διαχρονικά κλεφτρόνια (σίκ) .\nΠου τους ρήμαξαν σύνταξη , μέλλον και ζωή.\nΡε μαγκαφούληδες, ποιός τους ψήφιζε όλα αυτά τα χρόνια;\nΕγώ και δέκα γκρουπούσκουλα ,που οσονούπω κάπου πάνε να ψαχτούνε κι αυτά ;\nΤόσα χρόνια ,δεν είναι το 70% του πτωχού πλην τιμίου λαού μας ,που τους έχει ψηφίσει,τους έχει σαλιώσει και τους έχει λαδώσει;\nΜόνο πίπες δεν έχει πάρει στον κάθε τυχάρπαστο τζαμπατζή πολιτικάντη Βουλευτή νομάρχη ή δήμαρχο εξαργυρώνοντας το σάλιο του με διορισμούς , συνεταιριζμούς,και επιδοτήσεις .\nΑει σιχτιρ πιά!μιά ζωή στο φαί και στον αφρό να βρισκόμαστε.\nΜόνο που στον αφρό συνήθως ,- κι από οτι θυμάμαι όταν ψάρευα με τον παππού στην βαθειά γαλάζια θάλασσα-,βρίσκονται μονίμως τα σκουπίδια και οι κουράδες.\nΚαι πού 'στε πασόκια , άμα θέλετε να μας πηδήξετε, και μεις θέλουμε να σας δούμε στη φυλακή.\nΔεν το κατάλαβα αυτό κυρ-Καστανίδη μου , τι παναπεί:\n" η φυλακή δεν είναι το ζητούμενο"?\nΤι λέ ρε Λάμαχε ,που γνωρίζεις και τις λαϊκές επιταγές !\nΈίναι και παραείναι.\nΠοιός σε το ψιθύρισε εσένα πως είμαστε υπεράνω;\nΕ λοιπόν είμαστε υποκάτω , πολύ υποκάτω ,στην υπόγα του υποκάτω.\nΚαι τι είπε στο καπάκι ο της δικαιοσύνης!\nΠως η μεγαλύτερη τιμωρία λέει ,γιά τον πολιτικό είναι να εκπέση του αξιώματός του!!!!!!!!!!!! αααααααααχααχαααα γελάσαμε πάλι φέτος οι πικραμένοι.\nΤο πετσί του πολιτικού αγάπη μου,είναι τόσο χοντρό ,που η πτώση θα είναι πίλιγκ με οξέα φρούτων ..........αααααχχχαχαχαααχα...Χα.Χα και χά.\nΡε μεγάλε, τις θες και τις λες τις μαλακίες , ή σου ξεφεύγουν;\nΓιά να δω μιά καλή άρση της βουλευτικής ασυλίας,που είναι και τζάμπα, γιά να με πείσετε και μένα που είμαι ο καραδυστροπόπιγγας της παρέας.\nΆντε μπράβο , γρήγορα κι εμπρός μάρς.\nΤο δέκα το καλό πάντως είναι όταν βλέπω κάθε φορά αυτές τις "μεγαλειώδεις" κινητοποιήσεις, και αναρωτιέμαι αν προσπαθούν να με πείσουν πως είμαι στραβή.\nΤι κινητοποιήσεις ορέ!\nΕμείς είμαστε , που πηγαινοερχόμαστε μονίμως....\nΟι γνωστοί πέντε ψύλλοι, με εκατόν πενήντα πανώ -κι αυτά ανορθόγραφα - στο δρόμο!\nΤην ώρα που σου ξεπουλάνε ό,τι έχεις ,ό,τι δεν έχεις και ό,τι θα αποχτήσεις;\nΠου έπρεπε όλη η Ελλάδα να ειναι στο δρόμο;\nΑ!και γιά να μη ξεχνιώμαστε, όλοι όλοι αντάμα κι ο ψωριάρης χώρια.Μη και κολλήσει τίποτα.\nΩρή Αλέκα,ωρή κοπελλάρα μου χρυσή, τι θες εσύ να γίνει γιά να πας να συνωστιστείς με τους άλλους;\nΕπίσης πρέπει επειγόντως κάποιος να μου πει, τι σκατά είναι αυτό το σπρέντ το κέρατό μου μέσα.\nΤι διαφορά έχει με το επιτόκιο;\nΚι αν δεν έχει , γιατί δε μου λένε ε-πι-το-κι-ο να μόρθει στο πιό μαλακό, να πάρω και το χρόνο μου;\nΠαρά εκει που κάθομαι χαλαρά να γελάσω λίγο με τις ειδήσεις, μου μπουμπουνίζετε ένα σπρρρρρρρρέντ, και με πιάνει μιά κωλοπιλάλα να τρέξω και να βγω πρώτη;\nΜετά με πιάνει ένα αντιστασιακό και ψάχνω να βρώ μέρος να λουφάξω , μέχρι να επελάσει αυτό το σπρρρρρρρρέντ που μου μοιάζει και με το ρρρραους , με το φόϊερρρρρρρρρρρ και με το σβάρρρρρρρρρρρτς.\nΝαι , να βρώ ένα καταφύγιο , μέχρι να διαβεί το σπρρεντ μη με συλλάβει και με εκτελέσει, με βιάσει ,μου κάψει το σπίτι και το χωριό,μου σκοτώσει τους αντρες, μου κλέψει τα χρυσαφικά και όλα τα γιδοπρόβατα.\nΚαι μετά να κάνω το σταυρό μου και να αγκαλιάσω τα παιδάκια μου .\nΠέστε μου σας παρακαλω κυρ-Κώνστα μου, γιατί ειδικά άμα μου το πετάτε προς το βράδυ, παθαίνω τον εφιάλτη του σπρέεντ που με κυνηγάει και γω δεν του κάθομαι.\nΚάθε βράδυ το ρίχνω στην τρεχάλα ,και το πρωί, κομμένη πλην ευτυχισμένη που του γλύτωσα ,περιμένω τα καινούρια σπρρρρέντ της ημέρας, αλλά όσο νάναι, τη μέρα είναι αλλιώς και δεν φοβάμαι πολύ.\nΕχω όμως μιά χαρά μεγάλη που δεν κρύβεται τώρα πιά .\nΓιατί μέσα σ' όλο αυτό το αντιγερμανικό, θέλω να καταθέσω κι εγώ , πως ένα κομματάκι του ντιενέϊ μου και πεντέξη γονίδια, αρνείται να αγαπήσει τους αδερφούς γερμανούς,τους αδερφούς τούρκους τους αδερφούς εγγλέζους ,και τους αδερφούς αμερικάνους............ενώ η μίζερη καρδιά μου , αρνείται να γίνει λίγο πιό μεγάλη και λίγο πιό υποκρίτρια γιά να τους χωρέσει.\nΚαι αφού ούτε σε κόμμα ,ούτε σε γκρουπούσκουλο χρωστάω μιά χριστιανική παγκόζμια -μηδενός εξαιρουμένου- αγάπη, ευκαιρία είναι να τους ρίξω και γώ ένα χέσιμο γιατί κοριτσάρα μου, εσένα δεν έπρεπε να σε λένε Άνγκελα, Μένγκελα έπρεπε,έτσι που μας αργάζεις το τομάρι γιά να το κάνεις αμπαζούρ με κέντημα μπιμπίλα.\nΠαρεμπιπτόντως ποιός σας το είπε πως η ανοχή δεν είναι έγκλημα;\nΓιατί βέβαια, δεν τον έβγαλε η βάβω μου η Στάθω ,τον Χίτλερ .Ούτε αυτή τον κράτησε στην εξουσία.\nΤο μεγαλύτερο κομμάτι του "εργατικού" γερμανικού λαού αν δεν απατώμαι?\nΑλήθεια , τώρα που μόρθε........ άμα δε σας άρεγε η παγκόσμια εξουσία ,το πακέτο ύμπερ άλλες και τα εSέS , εSείS βουνά δεν είχατε να τα γεμίσετε όπως και μείς;\nΔε σας έπιασε ένα ντουφέκι μου στον ώμο ;\nΈνα μαλλιά ζγουρά;\nΈνα πότε θα κάνει ξαστεριά μήπως;\nΠαρά το μόνο που κάνατε γιά τα βουνά , ήταν να περιλάβετε όλα τα λουλουδάκια να τα κάνετε μάρς , (λέγε με ΕΕΕΕΕΕρικα, που νόμιζα τρομάραμου πως οι ΝαΖήδες οι βάφεν, τραγούδαγαν γερμανίδα γκόμενα που άφησαν πίσω να φκιάνει καινούργια φυλή!!!)\nΑλλά όχι, με το ρείκι του βουνού μαρσάριζαν τα ανώμαλα , και από τότε μόλις βλέπω ρείκι και θυμάρι μόρχεται στο νού ο ναζής (και να μη ζης δε με πειράζει ) και μου χαλάει η ατμόσφαιρα η βουνίσια .\nΑσταδιάλα παλιοζάγαρα , να σας κάψει ο Θωρ ....που δεν έχω βρει ακόμα ραχούλα και χωριό χωρίς ηρώο με πεσσόντες και εκτελεζμένους ανά τη χώρα!.\nΤόσο που νόμιζα γιά χρόνια ως παιδίσκη, πως τα ηρώα είναι ειδικά αγάλματα γιά χωριάτικες πλατείες...\nΕξαιρούνται βέβαια τα χωριά που εξαφανίσατε και δεν τα είδα....\nΜη κοιτάς που δε σας το λέμε στα μούτρα όλα αυτά.\nΕίναι γιατί είμαστε λαός ψιλομαλάκας .Και γιατί είχαμε ..εθνάρχες χοντροπουλημένους...\nΜη το παρακάνουμε όμως, διότι το ξέρουμε το παλιό αναρχικό με τον τροχό και το φτωχό......\nΤωρα βέβαια ,γιά να πούμε και του στραβού το δίκιο, και μεις άμαν είχαμαν μπαμπάδες ,μαμμάδες , θειούς και λοιπούς συγγενείς εξειδικευμένους φουρνάρηδες σε μεγάλες παραγωγικές μονάδες ,και φονιάδες κατά συρροήν δεν ξέρω τι θα κάμναμαν.\nΕναν ψυχίατρο των χιλίων ,θα τον παίρναμε πρωί ,μεσημέρι και βράδυ.\nΑν και πιστεύω πως με τέτοια ρετσινιά που έχετε τατού στο τομάρι σας,δε σας σώνει ούτε ο Φρόϋντ αυτοπροσώπως .\nΚαι μεταξύ μας , ούτε να του το πείτε, γιατί θα σας βγάλει πως όλα τα κάνατε γιά ένα οιδιπόδειο.\nΧώρια που θα σας αρχίσει τον ονειροκρίτη των κανονιών και του πέους....\nαααααααααααχ! τωρα που τα σκέφτηκα όλα αυτά , αισθάνομαι απέραντα ευτυχής\nπου στο κάτω-κάτω ήμουνα τι ήμουνα μια παξιμαδοκλέφτρα!!!\nχίλιες φορές καμάρια μου.χίλιες φορές ασυζητητί.\nΑναρτήθηκε από demetrat 36 σχόλια: Σύνδεσμοι σε αυτήν την ανάρτηση\nΕτικέτες της πανίδος, της πατρίδος\nεκεί που βρίσκεται η καρδιά\nΉταν όμορφα όπως πάντα.\nΑρκούντως μεθυσμένα με πρόσθετες εκλάμψεις (και συ λάμπεις Μπάμπη μου)\nκαι κατ' εξακολούθισιν επιμορφωτικά\nΑυτή τη φορά όμως ,έμαθα διά παντός πως:\nΕκτός απ' τα κωλόπαιδα, που όλοι ξέρουμε τη σύσταση του ντιενέϊ τους....\nΤα σχολιαρόπαιδα., που όπου νάναι θα πάνε και στο λύκειο να ησυχάσουμε...\nΤα σκατόπαιδα ,είδος παρεμφερές με το πρώτο που αναφέραμε αλλά σε πιό βρωμιάρα εκτέλεση...\nΤα παλιόπαιδα, που όλοι τα ζηλεύουμε αλλά δεν το λέμε .....\nΤα φτωχόπαιδα με τα φανελλάκια τα άσπρα και το γιαπί το πηλοφόρι το μυστρί....\nΤα βουτυρόπαιδα, με αειθαλλή μαλακία αυτά ανεξαρτήτως αν το βούτυρο είναι αγελαδινό η πρόβειο , εξ ού και σωτηρία δεν έχουν..\nυπάρχουν και τα κοινόπαιδα.\nΠαρόλο που πολλοί εύθυμοι παρευρισκόμενοι τόνισαν τη συνυπευθυνότητά τους , εντούτοις, λυπάμαι αγορίνες, μόνο δύο είναι υπεύθυνοι γιά το καινούριο είδος που θα σκάσει μούρη:\n-το κοινόπαιδο- (parvulus communis )\nΤο οποίον ελπίζω να παραμείνει του μπαμπά και της μαμάς του , και να μη χαράξει δρόμο ομοταξίας .Αν και υποψιάζομαι πως αφού θα είναι το ζαβότερο ζαβό των τελευταίων χρόνων, αυτό ακριβώς θα κάνει\nΚαι όχι ρε χαμένο, δε θέλουμε παιδάκια!\nΕμείς είμαστε πιό προκομένοι αλλά δε στο είπαμε νωρίτερα γιά να μη πληγωθείς:\n-προλάβαμε και κάναμε .\nΑυτό που σ' αγαπάει από πάντα, έρχεται και σε βρίσκει.\nΣυνήθως σε τσακώνει ανυποψίαστο και με την ασπίδα ακουμπισμένη.\nΜένει εκεί να σε κοιτάει ανάμεσα από μπουμπούκια και πράσινα κλαράκια\nΝα σε ακουμπάει με κάθε θρόϊσμα, αφήνοντας τη μοσκοβολιά που αγάπησες να σου φκιάνει καινούργια πανοπλία.\nΤυλίγεται γύρω σου.\nΣώμα από ρίζες που σε δένουν σφιχτά να μη σε αφήσουν ποτέ.\nγειά σου μπαμπά,\nείδες οι ρίγανες φέτος ;\nΔεν πίστεψαν πως έχουμε χειμώνα.\nπως να τις συμμαζέψω τώρα ;\nμε μόνη ισορροπία ένα θυμωμένο μπουκέτο κάθε φορά;\nΑυτό που δεν ομολόγησες, γιά να το ξορκίσεις δήθεν.\nδεν τόλμησε κανένας να στο πεί....αλλά και συ δεν είπες ποτέ τίποτα δυνατά..\nΠου η τελευταία επίσκεψη άφησε όλες τις κραυγές να ακουστούν.\nΌλα τα υποψιαζμένα να ομολογηθούν.\n-Δεν τους αντέχω άλλο τους αποχωρισμούς.\n-Έλα ρε μαμμά,σε ένα μήνα πάλι εδώ θα είμαι.\nΔεν ξέρεις αν κλαίει γιατί -σε αντίθεση με σένα που την πιστεύεις διαρκή-\nαυτή ,έχει αντιληφτεί πως τα κενά ολοένα πρέπει να μικραίνουν.\nή αν αγρίεψε και δεν θέλει πιά να συμφιλιωθεί, με τα χασίματα.\nΔε γουστάρει να συμφιλιωθεί με το κενό.\nΟύτε και γω εξάλλου.\nΚαι καλά κάνω.\nΚοπανήθηκα κανά μισάωρο , να πάω να μην πάω ,έτσι κι αλλιως πάντα σε αφήνω πίσω όταν φεύγω.\nΊσως γιαυτό το συνεπέστατο μαζοχιστικό γονίδιο που μου ξανάρχισε ακάλεστο τα σούρτα φέρτα,\nσου ήρθα ξανά.\nγύρισα γιά μιά τελευταία ματιά, στα παλιά πατήματα.\nΜετά φουλάρισα , ανέβασα την ένταση μέχρι που δεν είχε αλλο\nκαι όρμηξα στην εθνική διότι ως γνωστόν, χρόνια τώρα ,\nσούπερ γκερλς ντον'τ κράϊ με τέτοιες μαλακίες.\nΕπαναλαμβάνοντας στον καθρέφτη με το κάθε παρατημένο χιλιόμετρο.\nΕίναι πληγή να μη ζεις εκεί που κουρνιάζει η καρδιά\nΗ οποία να τονίσουμε πως είναι ένα πολύ ύπουλο και αρτέμηςμάτσας όργανο.\nΔιότι την ίδια στιγμή που παρουσιάζει το νέο αίμα σου με κάθε χτύπο,\nταυτοχρόνως στο παίρνει πίσω ως μηδέποτε συστηθέν. Σκατά.Έτσι κι αλλιώς .....σούπερ γκέρλς τζάστ φλάϊ....\nΑυτή τη φορά κέρδισα το ομολογημένο λάθος.\nΛάθος ,που δεν επέμεινα περισσότερο όταν έπρεπε.\nΛάθος ,που δεν έπαιξα όταν είχα"πειράξει "και τα ζάρια και τον καιρό.\nΚέρδισα και το παλιότερο γιατί μου.\nΓιατί δεν κατάλαβα τόσον καιρό\nπου (ποιός θα μου τονίσει το "που" μου τώρα, γαμώ την χαμένη περισπωμένη μου )\nβρίσκεται η καρδιά ;\nBOB SEGER - AGAINST THE WIND .mp3\nΑναρτήθηκε από demetrat 26 σχόλια: Σύνδεσμοι σε αυτήν την ανάρτηση


Editorial - Αύγουστος 2016 - Προσιτά μοντέλα - BIKEIT!\nΤετάρτη, 03 Αυγούστου 2016 11:05\nEditorial - Αύγουστος 2016 - Προσιτά μοντέλα\nΣτροφή στην χρηστικότητα\nΑν και τα στατιστικά στοιχεία για τις πωλήσεις του Ιουλίου δεν έχουν ακόμη δοθεί στην δημοσιότητα, η αίσθηση των εμπόρων είναι πως ο μεσαίος μήνας του καλοκαιριού ήταν παγωμένος σαν τον Ιανουάριο. Ωστόσο, ο Ιούνιος κύλισε θετικά με αύξηση +9,6%, πολύ καλύτερα από τα αυτοκίνητα που είχαν πτώση της τάξεως του 1,5%.\nΣυναντάμε ωστόσο προβλήματα στις εγκρίσεις τύπου των ATV και UTV που δημιουργούν μία αναστάτωση στην αγορά που πασχίζει να βρει λύσεις για να κυκλοφορήσει τα οχήματα και να τα παραδώσει στους ιδιοκτήτες.\nΠαρατηρούμε πάντως τους αναβάτες να κινούνται σε προσιτές οικονομικά λύσεις που προσφέρουν καλή αναλογία value for money - αναλογία τιμής σε σχέση με αυτά που τους ''επιστρέψει'' η μοτοσυκλέτα.\nΈτσι, το Yamaha MT09 & Tracer (ταξινομούνται ως ένα μοντέλο) παραμένει πρώτο όχι μόνο τον Ιούνιο, με 66 μοτοσυκλέτες, αλλά και στο πρώτο εξάμηνο του έτους, με συνολικές πωλήσεις 267 τεμαχίων. Ακολουθεί το Honda CB 500X με 94 και το Yamaha MT-07 με 86.\nΜεγάλο μερίδιο της αγοράς επίσης έχει πάρει το KTM Duke 390 με 78 μοτοσυκλέτες, για να έρθουν αμέσως μετά, δύο μεγάλα BMW, το R 1200GS Adventure με 79 και το απλό, με 52 τεμάχια. Ακολουθούν δύο NC750X (αυτόματο και manual κιβώτιο) με 52 και 46 τεμάχια, Kawasaki Versys 650, Honda Crossrunner 800X και Honda CRF 250L με 46, 44 και 43 τεμάχια αντίστοιχα.\nΒλέπουμε πως ο κόσμος κάνει στροφή στις χρηστικές μοτοσυκλέτες τύπου adventure ή sport touring, με τις οποίες θα καλύψει αρκετές χρήσεις και θα αντικαταστήσουν την καθημερινή "μικρή", αλλά και την "μεγάλη" που περιμένει στο γκαράζ.\nΜπορεί ο Ιούλιος να μην πήγε πολύ καλά, όμως η αγορά δείχνει δυνατή να καλύψει το κενό ακόμη και τις μέρες που θεωρητικά τουλάχιστον, ένα μεγάλο ποσοστό συνανθρώπων μας κάνει διακοπές: Τον Αύγουστο.\nΨάξτε τα καταστήματα που παραμένουν ανοιχτά όλο τον Αύγουστο και επωφεληθείτε των προσφορών που θα βρείτε. Ποιος ξέρει, μπορεί το δικό σας μοντέλο να περιμένει κάπου εκεί έξω με μία δελεαστική προσφορά, να σας προσφέρει την δική σας ευκαιρία για δίτροχες αποδράσεις.\nΤελευταία τροποποίηση στις Τετάρτη, 03 Αυγούστου 2016 11:05\nΠερισσότερα σε αυτή την κατηγορία: « Editorial - Σεπτέμβριος 2016 - Οι πιτσιρικάδες, το μέλλον Editorial - Euro 4, περιορισμοί και καταργήσεις μοντέλων »


Τα χρώματα και η διακόσμηση ενός δωματίου μπορεί να επηρεάσει την ποιότητα του ύπνου. Σύμφωνα με τη δημοσκόπηση που διεξήχθη από τη μεγάλη βρετανική αλυσίδα οικονομικών ξενοδοχείων «Travelodge», το μπλε χρώμα συνδέεται με την ηρεμία και εκτιμάται ότι ρίχνει τον καρδιακό παλμό, ακόμη και την αρτηριακή πίεση του αίματος.\nΟι ειδικοί της «Travelodge» διερεύνησαν 2.000 σπίτια σε ολόκληρη τη Βρετανία προκειμένου να ανακαλύψουν πόσο επιδρούν τα χρώματα στην ποιότητα του ύπνου. Το μπλε υπνοδωμάτιο αποτελεί εγγύηση για ένα γεμάτο, ήσυχο και γλυκό ύπνο. Στην τριάδα των «νικητών» περιλαμβάνονται επίσης το πράσινο και το κίτρινο, καθώς υπνοδωμάτια στα οποία κυριαρχούν τα δύο αυτά χρώματα προσφέρουν επίσης περί τις 7 ώρες και 40 λεπτά απρόσκοπτου ύπνου.\nΚαταθλιπτικά το γκρι και καφέ\nΤα γκρι υπνοδωμάτια αποτελούν επίσης τον χειρότερο «εχθρό» της οικονομίας (ειδικά σε περιόδους κρίσης) καθώς, όπως προέκυψε, ενισχύουν τον καταναλωτισμό: τα άτομα που κοιμούνται μέσα στο… γκρι περνούν τις περισσότερες ώρες τους κάνοντας ψώνια online.\nΤο μοβ φέρνει εφιάλτες\nΤο κόκκινο εκτοπίζει το σεξ\nΗ μελέτη έδειξε επίσης ότι τα χρώματα μέσα στο υπνοδωμάτιο επηρεάζουν και άλλες δραστηριότητες όπως είναι το σεξ. Για παράδειγμα, τα ζευγάρια που κοιμούνται σε υπνοδωμάτια που είναι διακοσμημένα στο χρώμα της καραμέλας κάνουν σεξ τρεις φορές την εβδομάδα κατά μέσον όρο. Οσα κοιμούνται όμως σε κόκκινα υπνοδωμάτια δεν επιδίδονται σε σεξουαλικές περιπτύξεις περισσότερο από μία φορά την εβδομάδα.\nΑσημί για γυμναστική


Η ποίηση της Καθημερινότητας – Skoufa Gallery\n12 Οκτ 2010 - 31 Οκτ 2010\nΕγκαινιάζεται στη Γκαλερί Σκουφά η έκθεση ζωγραφικής του Philip Tarlow την Τρίτη 12 Οκτωβρίου,\nστις 7.30 μμ. με τίτλο «Η ποίηση της Καθημερινότητας».\nO Τάρλοου έχει ζήσει και ζωγραφίσει 15 χρόνια στην Αθήνα. Όπως ο ίδιος μας εκμυστηρεύετε : «Κοιτώντας πίσω, πιστεύω πως ένα κομμάτι απο την καλύτερη δουλειά μου ενσωματώνει την ανθρώπινη φιγούρα στο πλαίσιο ενός τοπίου στην ύπαιθρο ή στην πόλη».\nΠρίν δεκαετίες είχε μία αναλαμπή όταν είδε για πρώτη φορά τα Κούλουμα στην Πνύκα. Πολλοί Αθηναίοι ήταν εκεί μαζεμένοι, τρώγοντας, πίνωντας, πετώντας αετούς, λουσμένοι με το μοναδικό αττικό φως. Εκείνη την εποχή, δημιούργησε μια σειρά έργων εμπνευσμένη απο εκείνο το γεγονός.Αυτή η σειρά αθηναϊκών τοπίων αποτελεί συνέχεια εκείνης της αναλαμπής στο παρόν, στην Αθήνα του 2010. Στη χρήση των προσώπων, πάντα ψάχνει για την φευγαλέα ματιά, άλλοτε ποιητική, μυστήρια, ρομαντική, αίνιγματική. Άλλες φορές πάλι χιουμοριστική δίνωντας νόημα στο έργο ζωγραφικής πέρα απο το περιεχόμενο.\nΤεχνικά πειραματίστηκε πολλά χρόνια. Η τεχνική είναι απλά ο «τρόπος». Δεν ξεχωρίζει τον «τρόπο» απο την ουσία που θέλει να εκφράσει στην δουλειά του. Το έργο ζωγραφικής αρχίζει όταν ξεκινάει η προετοιμασία του καμβά.\nΟ Φίλιπ Τάρλοου γεννήθηκε στο Μπρούκλιν, Νέας Υόρκης. Σπούδασε ζωγραφική στο Οχαϊο, στην Νέα Υόρκη και στο Λονδίνο. Έζησε στην Αθήνα την περίοδο 1963-79 κάνωντας διάφορες ατομικές και ομαδικές εκθέσης στην Αθήνα και στην Θεσσαλονίκη. Απο το 1979 επέστρεψε στις Ηνωμένες Πολιτείες . Πολλά έργα του βρίσκονται σε ιδιωτικές κατοικίες , συλλογές μουσείων σε Ηνωμένες Πολιτείες, Ευρώπη και Αθήνα.\nΕγκαίνια: Τρίτη 12 Οκτωβρίου, 7.30 μμ.\nΗμερομηνία: 12 Οκτ 2010 - 31 Οκτ 2010\nΠροηγούμενη Έκθεση Ανιχνέυσεις\nΕπόμενη Έκθεση Μιχάλης Λεβέντης


Αυτή η κυκλική διαδρομή ξεκινά και καταλήγει στη Μονεμβασιά και εξερευνά την ενδοχώρα με τα γραφικά χωριά μεταξύ των ακτών του Μυρτώου Πελάγους και του Λακωνικού Κόλπου. Βεβαίως, η κοντινότερη παραλία απέχει μόνο λίγα λεπτά και έτσι εύκολα συνδυάζεται αυτή η διαδρομή με ένα μπάνιο στη θάλασσα.\nΗ πρώτη στάση γίνεται στο χωριό Βελιές, όπου λειτουργεί λαογραφικό μουσείο, και ακολουθεί μια επίσκεψη στο χωριό των Ταλάντων με τον αναστηλωμένο ιστορικό νερόμυλο κρυμμένο σε ένα καταπράσινο φαράγγι.\nΟ δρόμος μετά τη Δαιμονιά οδηγεί στην ακτή του Λακωνικού, όπου υπάρχουν διάφορες επιλογές για μπάνιο.\nΠροτεινόμενη παραλία: Αρχάγγελος ή Μαραθιάς\nΑκολουθώντας το δρόμο νότια προς Νεάπολη φτάνει κανείς στη Παντάνασσα με την ιστορική βυζαντινή εκκλησία του Αγίου Αθανασίου. Η διαδρομή συνεχίζει από τον ορεινό δρόμο μέσα από τα χωριά Κουλέντια και Λιρά για να καταλήξει στα Τέρια, όπου βρίσκονται δύο από τους παλαιότερους βυζαντινούς ναούς της περιοχής αφιερωμένοι στην Κοίμηση της Θεοτόκου και την Αγία Άννα.\nΗ φυσική κατάληξη αυτής της διαδρομής είναι μια από τις παραλίες νοτίως της Μονεμβασιάς.\nΠροτεινόμενη παραλία: Ξιφιάς\nΣυνολική απόσταση από πρώτη ως τελευταία στάση: 42 χλμ.\nΑπόσταση από τη Μονεμβασιά ως την πρώτη στάση: 15 χλμ.\nΑπόσταση από τη Νεάπολη ως την πρώτη στάση: 39 χλμ.\nΑπόσταση από την Πλύτρα ως την πρώτη στάση: 16 χλμ.\nΑπόσταση από το Κυπαρίσσι ως την πρώτη στάση: 54 χλμ.